7 Cara Halau Nyamuk Dalam Rumah, Pakai Spray Boleh, Guna Bahan Dapur Pun Boleh!

Banyak betul nyamuk dalam rumah. Apakah cara halau nyamuk yang terbaik ya? Dalam artikel kali ini, kami akan kongsikan petua serta
cara halau nyamuk dalam rumah
 yang berkesan, hanya menggunakan bahan-bahan di dapur sahaja!

Berminat? Jom, baca lebih lanjut!

Bahaya nyamuk

Berbeza dengan serangga perosak lain, nyamuk bukan sahaja menyakitkan hati dan mata – ia juga sangat berbahaya dan boleh menyebarkan penyakit yang boleh membawa maut. Sebagai contoh,
demam denggi
,
chikungunya
 dan demam kuning semuanya berlaku disebabkan gigitan nyamuk.

Bukan itu sahaja, gigitan nyamuk juga boleh menyebabkan kegatalan. Bunyinya yang nyaring juga dapat mengganggu tidur malam.

Jika anda inginkan kawasan rumah yang bebas
serangga perosak
 ini, kami ada beberapa petua halau nyamuk yang mungkin berkesan.

Petua halau nyamuk:

Cara paling berkesan adalah dengan menghalang kemasukan nyamuk ke dalam rumah.

Pasang jaring nyamuk pada tingkap rumah.

Gunakan semburan yang
mengandungi DEET
 atau
picaridin
di dalam atau luar rumah untuk menghalau nyamuk.

Pastikan tiada air bertakung di sekeliling rumah.

Periksa sekitar rumah sekurang-kurangnya seminggu sekali untuk elakkan kawasan pembiakan nyamuk.

7 cara halau nyamuk dalam rumah

Rimas dengan nyamuk dalam rumah? Jangan risau. Kami ada cara untuk mengurangkannya. Di bawah, kami akan terangkan
cara halau nyamuk dalam rumah.

Selepas ini, bolehlah anda ucapkan selamat tinggal kepada nyamuk!

1. Pasang jaring nyamuk pada tingkap rumah

Nyamuk boleh masuk ke dalam rumah melalui lubang-lubang yang kecil. Oleh itu, jika ada lubang pada tingkap, pastikan anda tutup dengan jaring untuk mengurangkan bilangan nyamuk yang boleh terbang ke dalam.

Jangan buka pintu terutamanya pada waktu maghrib.

2. Sembur dengan racun serangga

Nyamuk sukakan tempat yang gelap dan lembap seperti di bawah sinki, perabot, di celah-celah baju dan di kawasan yang sempit.

Gunakan racun serangga untuk membunuh nyamuk. Produk ini selalunya akan memberi kesan serta-merta. Walau bagaimanapun, pastikan anda ikut arahan pada label sebelum sembur. Pastikan tiada orang di sekeliling dan tutup pintu selepas sembur.

Baca juga:

Malaria, Sejenis Penyakit Bahaya Bawaan Nyamuk & Ini 5 Cara Mencegahnya!

Risau Spray Nyamuk Yang Digunakan Tak Berkesan? Cari Produk Yang Mengandungi DEET!

Cara halau nyamuk 3:
Buka kipas angin

Jika anda inginkan penyelesaian yang pantas, buka sahaja kipas angin dan biarkan ia berpusing. Angin dari kipas akan membuatkan nyamuk keliru. Nyamuk juga tidak akan ‘mendarat’ pada kulit anda.

Selain itu, penggunaan kipas angin juga dapat mengurangkan konsentrasi karbon dioksida yang dihembus manusia. Konsentrasi gas CO2 yang tinggi inilah yang menarik nyamuk!

4. Pastikan tidak ada air yang bertakung

Punca utama nyamuk datang ke rumah anda ialah
air yang bertakung
. Sekiranya di kawasan tandas atau dapur anda menakung air, nyamuk akan datang menghuni dan membiak di kawasan tersebut.

Satu sudu teh air sudah cukup untuk menjadi sarang pembiakan nyamuk.

Oleh itu, sentiasa bersihkan kawasan rumah dan pastikan tidak ada ruang untuk nyamuk membiak. Nyamuk aedes hanya mengambil masa 7 hari sahaja untuk bertukar daripada telur kepada nyamuk dewasa.

Jika anda menakung air untuk tujuan mandi, pastikan anda letakkan sedikit serbuk abate. Cukup ½ sudu teh serbuk abate untuk takungan sebanyak 18L.

Jangan risau, walaupun dikenali sebagai racun jentik-jentik, serbuk abate tidak berbahaya untuk kegunaan manusia. Ia juga selamat untuk diminum.

5. Tanam pokok penghalau nyamuk

Jika anda suka berkebun, cuba letakkan
pokok atau tumbuhan
 yang boleh menghalau nyamuk di dalam rumah. Selalunya, pokok-pokok ini bukan sahaja dapat menghalau nyamuk, ia juga dapat mengusir serangga perosak lain
termasuklah tikus
!

Pokok penghalau nyamuk selalunya bersaiz kecil. Oleh sebab itu, ia sesuai ditanam di dalam rumah. Antara contoh tumbuhan yang anda boleh gunakan ialah
serai wangi
, pudina, bunga tahi ayam dan juga
marigold
!

Cara halau nyamuk 6:
Gunakan bahan-bahan dapur

Jika anda tidak mahu menggunakan bahan kimia, anda boleh gunakan bahan-bahan dapur untuk menghalau nyamuk.

Sebagai contoh, anda boleh
gunakan buah lemon
 dan juga cengkih. Potong dua buah lemon dan cucukkan cengkih ke dalamnya. Letak di kawasan yang ada banyak nyamuk.

Nyamuk tidak suka bau cengkih dan juga buah-buahan sitrus. Oleh itu, nyamuk tidak akan berlegar-legar di kawasan tersebut.

7. Letakkan sebaldi air sabun

Tahukah anda, sebaldi air sabun dapat membunuh nyamuk? Anda perlukan baldi yang besar dan juga
sabun basuh pinggan
. Kemudian, letakkan baldi ini di kawasan yang ada banyak nyamuk.

Nyamuk tertarik dengan air yang bertakung. Namun, air yang bersabun akan memerangkap nyamuk dan membunuhnya. Mudah bukan! Selamat mencuba.


2 Sebab PENTING Kenapa Anda Perlu Cepat Kahwin Atau Dapatkan Pasangan, Patutlah!

Perkahwinan merupakan gerbang ke arah menjadi manusia yang lebih bertanggungjawab, berdisiplin dan komited.

Di sinilah waktu di mana segalanya berubah 360 darjah berbanding kehidupan yang dilalui semasa anda masih bujang.

Jika dahulunya anda hanya memasak nasi untuk dimakan seorang diri, kini anda perlu memasaknya untuk tiga atau empat orang bergantung kepada ahli keluarga semasa anda.

Jika dahulu wang gaji anda milik anda sepenuhnya, kini “duitku duitmu jua”. Kesemuanya dikongsi bersama apabila anda telah mengikat hubungan yang sah bersama pasangan hidup anda.

Walau bagaimanapun, terdapat tanggapan yang menyatakan bahawa, perkahwinan hanya akan menambah beban seseorang individu.

Ini termasuklah beban fizikal, kewangan, pengurusan dan emosi. Sekejap, benarkah emosi individu yang telah
berkahwin
 turut terbeban? Bagaimana pula jika sebaliknya?

Bagaimana jika kami mengatakan bahawa kesihatan mental pasangan berkahwin adalah lebih baik berbanding mereka yang masih bujang? Jom baca penerangan di bawah.

Kurang berisiko menghidap demensia

Satu kajian menyatakan bahawa, sekiranya anda berada dalam perkahwinan yang membahagiakan hidup anda, anda kurang berisiko untuk mendapat demensia.

Apakah itu
demensia
?

Demensia merupakan sejenis gangguan proses mental yang kronik atau berterusan yang disebabkan oleh penyakit otak atau kecederaan dan ditunjukkan melalui gangguan ingatan, perubahan personaliti, dan pertimbangan akal yang semakin merosot.

Saintis menemui bahawa risiko demensia adalah 40% lebih besar dalam kalangan peserta kajian yang masih bujang dan tidak gembira berbanding daripada peserta kajian yang telah berada dalam ikatan perkahwinan secara gembira.

Kajian berpendapat bahawa pengasingan sosial (
social isolation
) mungkin menyebabkan seseorang individu menjalani cara hidup yang kurang sihat yang menyebabkan peningkatan risiko demensia.

Rangsangan positif perkahwinan

Selain itu, penyelidik kajian turut menyatakan bahawa tinggal bersama dengan pasangan boleh memberikan anda rangsangan sosial dan mental.

Perkara-perkara yang dilakukan secara bersama dengan pasangan akan meningkatkan
mood
 yang positif dan seterusnya memperlahankan risiko berlakunya demensia.

 Sebagai contoh, pasangan yang telah berkahwin akan sentiasa memberi galakan kepada pasangannya untuk terlibat dengan gaya hidup yang sihat seperti mengambil makanan yang sihat,
bersenam
 dan tidak
merokok
.

Tabiat seperti ini akan mengurangkan keradangan sekali gus mengelakkan seseorang individu daripada mendapat simptom-simptom demensia.

Selain itu, pasangan berkahwin turut memberikan sokongan emosi dan ekonomi selain bantu-membantu antara satu sama lain sekiranya melalui fasa yang memeritkan.

Sokongan bersama ini amat penting terutama ketika mood seseorang individu berada pada tahap yang rendah. Ini turut menjelaskan mengapa seseorang yang masih bujang dan tidak memiliki pasangan hidup mempunyai peningkatan risiko untuk menghidap demensia apabila berada pada tahap mood yang rendah.

Antara salah satu cara untuk mengurangkan risiko demensia adalah melalui pengekalan hubungan sosial antara individu. Bagaimana mahu mengekalkan hubungan sosial sesama manusia?

Hal ini bukanlah sesukar yang disangka. Cukup sekadar anda menyapa seseorang di jalanan dan bertanyakan keadaan mereka.

Anda juga boleh melakukan aktiviti secara bersama dengan individu lain seperti berkebun, menyanyi dan menari bersama selain menyertai kumpulan sokongan komuniti.

Bagi mereka yang masih bujang atau masih tidak mempunyai pasangan, carilah calon pasangan anda secepatnya. Pada era milenium ini, mencari pasangan hati bukanlah satu hal yang sukar. Hanya bergantung kepada kesungguhan dan tekad anda secara serius untuk mencari raja atau permaisuri hidup anda. Teruskan mencari kerana tidak terdapat istilah “terlambat” untuk melangsungkan perkahwinan walaupun anda telah berusia separuh abad.


Kanta Lekap: Penjagaan Dan Risiko Pemakaiannya

Pemakaian kanta mata (
contact lens
) adalah untuk membantu mengatasi masalah penglihatan seperti rabun. Tetapi adakah anda tahu jenis-jenisnya?

Untuk mendapatkan lebih banyak info tentang Kesihatan Mata, sila dapatkannya
 di sini.

Jenis-jenis kanta mata

Anda mungkin biasa mendengar kanta lekap jenis lembut atau
 soft contact lens
ini. Tetapi bagaimana dengan
kanta sentuh
 yang lain?

Berikut adalah penjelasan ringkas mengenai kanta sentuh yang boleh didapati di pasaran.

1. Kanta mata lembut (
soft contact lens
)

Kanta ini diperbuat daripada plastik jenis hidrogel yang lembut, fleksibel dan boleh menyerap air.

Kebiasaannya kanta jenis ini menjadi pilihan ramai individu kerana keselesaan yang ditawarkannya. Tetapi kekurangan kanta lekap jenis ini adalah ia m
udah koyak
.

Kotoran iaitu deposit protein mudah terbentuk di atas permukaannya. Oleh kerana ini, adalah penting untuk anda mencucinya dengan bersih selepas setiap kali pemakaiannya.

Sekiranya masih kotor, anda perlu menggunakan
protein remover
 seminggu sekali. Tetapi, mencuci kanta tidak boleh dilakukan dengan menggunakan
air biasa
.

Anda perlu menggunakan
contact lens solution
, iaitu cecair kimia yang dihasilkan secara komersial untuk prosedur pembersihan dan pembasmian kanta lekap.

Wujud material baru untuk kanta sentuh jenis ini, iaitu dihasilkan daripada
 silikon
hidrogel. Material ini dikatakan lebih baik daripada kanta sentuh yang lain kerana mempunyai ketelapan oksigen yang lebih tinggi.

Apabila banyak oksigen dapat menembusi kornea,
kesihatan mata
 akan lebih terpelihara, malah mata anda juga dapat ‘bernafas’.

2. Kanta separa keras atau RGP (R
igid Gas Permeable
)

Untuk individu yang mahukan mata untuk kekal sihat, RGP dikatakan sebagai pilihan yang terbaik. Ia dihasilkan daripada plastik tegar (
rigid)
 dan tidak mengandungi air.

Saiz kanta ini adalah lebih kecil berbanding kanta sentuh lembut. Diameternya adalah tidak lebih daripada 10 mm, ia sekali gus membenarkan banyak oksigen untuk masuk ke
kornea mata.

Berbanding kanta sentuh jenis lembut, risiko untuk mendapat jangkitan penyakit mata melalui pemakaian kanta ini adalah kurang disebabkan oleh deposit atau kotoran yang sukar untuk terbentuk di atas permukaan kanta ini.

Tetapi dari aspek pemakaian, ia kurang memberikan keselesaan kerana sifatnya yang separa keras.

Individu yang memilih kanta jenis ini memerlukan masa untuk dapat membiasakan diri dengan kanta jenis RGP ini.

3.
Orthokeratology
 (Ortho-K), salah satu jenis kanta mata

Tidak mahu memakai kanta sentuh atau cermin mata pada waktu siang? Tidak mahu menjalani proses
pembedahan Lasik
? Tidak mengapa. Ada penyelesaian untuk anda.

Untuk makluman, Lasik adalah singkatan daripada rawatan
 laser assisted in situ keratomileusis
 yang dikaitkan dengan proses pembedahan laser pada mata.

Ia juga merupakan satu prosedur untuk pembaikan daya penglihatan sama ada
rabun jauh
mahupun dekat.

Baca juga:

Anda boleh mencuba kanta
Orthokeratology
 atau dikenali sebagai Ortho-K. Kanta ini menggunakan RGP khas yang membantu mengubah bentuk kornea.

Menariknya, kanta khas ini perlu dipakai semasa tidur sahaja selama tempoh 8 jam. Selepas
bangun daripada tidur,
 penglihatan anda akan kembali jelas.

Tetapi ia hanyalah bersifat sementara, dan individu yang memilih kanta ini perlu memakainya setiap malam ketika tidur.

4.  Kanta mata hibrid

Kanta lekap untuk rabun jauh jenis hibrid adalah kanta yang menggabungkan dua material. Pada bahagian tengah kanta, material RGP digunakan dan sekelilingnya menggunakan material hidrogel.

Untuk kanta jenis ini boleh direka berbeza mengikut saiz dan bentuk kornea serta kuasa rabun.

Misalannya, individu yang mempunyai saiz kornea kecil perlu memakai kanta sentuh dengan diameter kecil.

Bagi individu dengan masalah rabun tua (presbiopia), mereka boleh mencuba kanta sentuh bifokal atau multifokal.

Berikut adalah jenis kanta mengikut reka bentuk :

Kanta lekap sferikal. Bentuknya bulat dan dapat membetulkan rabun jenis
miopia
 dan hiperopia.

Kanta lekap torik. Jenis ini sesuai dipakai untuk rabun jenis astigmatisma.

Kanta lekap bifokal.

5. Kanta mata multifokal

Kanta ini menawarkan fungsi seperti
cermin mata
 di mana terdapat banyak zon kuasa untuk membolehkan penglihatan jauh mahupun dekat.

Jadi ia sesuai untuk individu yang mempunyai masalah rabun jauh dan
rabun dekat.

6. Kanta lekap berwarna

Ia lebih kepada mengikut trend semasa.

Di mana kebanyakan individu yang memakai kanta jenis ini adalah dalam kalangan mereka yang tidak mempunyai masalah rabun tetapi ingin tampil bergaya dan menarik.

7. Kanta prostetik

Kanta ini berwarna tetapi ia digunakan untuk tujuan perubatan.

 Ia digunakan oleh individu yang mengalami kecederaan pada mata atau sebarang masalah kesihatan mahupun penyakit yang menyebabkan
kecacatan kepada mata.

 Ia bertujuan untuk memberikan keyakinan tambahan kepada individu yang memerlukannya.

Paling penting, jangan lupa menjalani
pemeriksaan mata
 anda secara rutin dengan doktor mata terdekat. Doktor mungkin akan menyarankan jenis kanta mata lain yang sesuai untuk kesihatan mata anda.


Darah Haid Banyak Mungkin Petanda Fibroid Atau Polip Rahim, Yang Mana Satu Boleh Jadi Kanser?

“Nini, fibroid rahim dengan polip itu bahaya ke?
Aku risaulah dengan kitaran haid aku sekarang
“, rungut Ana kepada teman sekerjanya.

Pendarahan lebat semasa haid haruslah diambil berat oleh para wanita. Banyak keadaan yang menjurus kepada simptom ini seperti fibroid rahim dan polip rahim.

Namun, biasanya ramai yang menganggap kedua-dua keadaan ini sama.

Tahukah anda, salah satunya berupaya untuk berkembang menjadi kanser rahim
? Teruskan membaca artikel ini yang akan mendedahkan perbezaan fibroid rahim dan polip rahim.

Apakah itu fibroid rahim?

Fibroid rahim, atau istilah perubatannya
leiomyoma
 merupakan ketumbuhan jinak, dalam bentuk tunggal atau berganda yang boleh tumbuh merata-rata di dinding atau otot rahim.

Selalunya, fibroid rahim akan dialami oleh wanita lingkungan umur 18 hingga 50 tahun, di mana sistem peranakan masih subur.

Kajian mendedahkan secara puratanya 20% wanita dalam lingkungan umur tersebut mengalami fibroid rahim dan
ketumbuhan ini selalunya mengecut selepas menopaus.

Punca fibroid rahim masih belum ditemui namun pengkaji beranggapan bahawa ia terjadi oleh beberapa faktor seperti perubahan genetik dan hormon.

Fibroid merangkumi sel otot dan tisu penyambung berserat (
fibrous connective tissue)
.

Penggabungan komposisi ini yang memberi pelbagai simptom seperti sakit di pangkal rahim, senggugut, masalah pendarahan tidak normal dan sakit ketika bersenggama.

Fibroid terdiri daripada beberapa jenis mengikut lokasi, seperti :

Submukus: Asal ketumbuhan daripada bawah salutan rahim, menjalar ke dalam rahim.

Intramural: Ketumbuhan dalam dinding otot rahim.

Subserus: Terbentuk di lapisan luar dinding rahim.

Pedunkal: Boleh muncul sebagai benjolan bertangkai di dinding luar rahim atau dalam rahim, dan mampu menjalar ke pangkal rahim.

Apakah itu polip rahim?

Polip rahim sebaliknya lebih serius berbanding dengan fibroid kerana sebanyak 5% kes berpotensi untuk menjadi kanser jika tidak dirawat dengan segera.

Polip ialah ketumbuhan dalam bentuk benjolan di lapisan rahim (
endometrium
) yang biasanya mempengaruhi wanita usia 40 tahun ke atas.

Keadaan ini terjadi apabila kadar lapisan rahim tumbuh secara tidak normal dan berlebihan.

Polip kerap tumbuh di dalam rahim, namun boleh dijumpai di pangkal rahim juga. Saiz polip juga berbeza, boleh bermula sebesar biji bijan sehingga ke saiz sebiji bola golf!

Punca sebenar polip masih tidak dikenal pasti, namun saintis yakin bahawa ia berkaitan dengan tahap hormon wanita.

Polip lebih kerap ditemui dalam kalangan wanita yang obesiti, hipertensi dan mengambil rawatan kanser payudara.

Perbezaan fibroid dan polip rahim

Perbezaan utama antara kedua-dua keadaan ini ialah
komposisi tisu yang membentuk ketumbuhan tersebut
.

Seperti dinyatakan di atas, fibroid terdiri daripada tisu otot dan tisu penyambung berserat, manakala polip daripada tisu lapisan rahim.

Fibroid jarang sekali berkembang menjadi kanser, tetapi simptomnya lebih parah berbanding polip.

Walaupun berbeza, namun kedua-dua keadaan ini mempunyai persamaan juga.

Jenis ketumbuhan ini jarang sekali meragut nyawa, namun ingatlah bahawa kepentingan informasi yang tepat bagi membantu pencegahan dan rawatan.

Tanda dan simptom fibroid dan polip rahim

Jadual di atas meringkaskan tanda dan simptom untuk kedua-duanya.

Jika diteliti, simptomnya hampir sama tetapi
tanda polip rahim lebih kepada pendarahan
, manakala fibroid rahim mendorong ke arah ketidakselesaan dan kesakitan.

Salah satu persamaan antara kedua-dua kondisi ini ialah perkembangan mereka sukar untuk diramal. Kedua-duanya berbeza dari sudut saiz, bilangan dan lokasi.

Oleh sebab terdapat pelbagai punca dan risiko mengenai kedua-dua ketumbuhan ini, diagnosis sukar sekali dicapai tanpa bantuan ultrasonografi.

Rawatan dan pencegahan

Selepas diagnosis, tidak semua wanita akan menerima rawatan selanjutnya. Rawatan tidak diperlukan sekiranya saiz fibroid atau polip kecil dan tidak mempunyai simptom.

Rawatan akan diambil kira sekiranya simptom mengganggu kehidupan harian, ketumbuhan tumbuh cepat dan besar, umur wanita
dan merancang untuk beranak
.

Ringkasan rawatan boleh dilihat dalam rajah di bawah:

Mencegah lebih baik daripada merawat

Kepada para wanita, anda haruslah peka akan kesihatan anda.

Anda boleh membuat pemeriksaan rutin bersama pakar ginekologi anda. Selain itu,
pemakanan dan gaya hidup sihat memainkan peranan yang penting juga untuk tubuh badan kita.

Sekiranya anda mempunyai simptom di atas dan risau akan keadaan anda, anda disarankan untuk berjumpa dengan doktor untuk pemeriksaan lebih lanjut.


Apa Jadi Pada Miss V Selepas Bersalin? Ini 5 Perubahan Utama Faraj Untuk New Mom!

Selepas bersalin, banyak perubahan yang berlaku pada badan seorang wanita, termasuk juga di bahagian intim. Selain sakit Miss V tanda bersalin, pasti ramai yang tertanya-tanya, adakah semuanya akan OK sahaja
selepas bersalin
? Bagaimana pula dengan ‘kawasan di bawah’, adakah
perubahan yang berlaku
 bakal membawa kesan berpanjangan?

Tidak dinafikan, proses kelahiran merupakan sesuatu yang menyakitkan. Bayangkan, wanita terpaksa ‘menolak keluar’ insan kecil dari kawasan intimnya! Jadi, sakit Miss V tanda bersalin merupakan sesuatu yang normal.

Walau bagaimanapun, untuk kebanyakan wanita, perubahan yang berlaku pada
kawasan Miss V
 tidak akan berkekalan. Mungkin ramai yang tidak tahu, tetapi vagina wanita sebenarnya sangat tahan lasak.

Menurut Dr. Sherry Rose, penulis buku
She-ology: The Definitive Guide to Women’s Intimate Health. Period,
perubahan ini merupakan sesuatu yang dijangkakan. Namun, wanita yang baru bersalin tidak perlu risau kerana
Miss V akan kembali normal
 dalam masa 12 minggu hingga 1 tahun.

Mungkin wanita tidak akan sembuh 100%, namun perubahan pada kawasan intim adalah normal. Jadi, apakah perubahan-perubahan yang bakal berlaku?

Jom, ikuti penerangan kami dalam artikel di bawah!

Untuk mendapatkan lebih banyak info tentang Kehamilan, sila dapatkannya
di sini.

Perubahan pada faraj selain sakit Miss V tanda bersalin

Selepas 9 bulan mengandung dan melalui proses kelahiran, mustahillah Miss V tidak akan mengalami apa-apa perubahan. Malah, perubahan ini akan tetap berlaku, walaupun anda melahirkan anak secara
c-section
.

Selain rasa sakit Miss V tanda bersalin, wanita juga perlu peka mengenai masalah lain yang mungkin terjadi selepas kelahiran.

Bergantung pada
cara wanita melahirkan anak,
 ada beberapa perubahan yang akan berlaku pada kawasan vagina:

1. Vagina akan meregang

Setiap wanita akan mengalami regangan yang berbeza mengikut saiz bayi, genetik anda dan juga jumlah kelahiran sebelumnya. Malah, vagina wanita juga akan meregang lebih banyak pada kelahiran seterusnya.

Apa yang berlaku ketika bersalin juga memainkan peranan yang penting. Sebagai contoh, penggunaan forsep atau vakum semasa melahirkan anak juga boleh mengubah
bentuk Miss V wanita
.

2. Faraj lebih kering daripada biasa

Ketika hamil, badan kita akan menghasilkan lebih banyak hormon estrogen. Namun, selepas melahirkan anak, penghasilan hormon ini akan berkurangan. Ini akan menyebabkan kekeringan pada
kawasan faraj
.

Menurut
U.S. National Library of Medicine
, hormon estrogen berfungsi mengekalkan kelembapan vagina. Tanpanya, Miss V akan menjadi kering. Sebab itulah, ada wanita yang mempunyai masalah kekeringan faraj yang teruk selepas bersalin.

Bukan itu sahaja, wanita yang menyusukan anak juga bakal mengalami masalah yang sama. Tahap estrogen dalam badan akan kekal rendah ketika ibu menyusukan anak. Namun, selepas anak berhenti menyusu, kelembapan Miss V akan kembali normal.

3. Sakit Miss V tanda bersalin mungkin akan berlarutan

Wanita juga perlu bersedia untuk mengalami kesakitan yang sama selepas melahirkan anak. Jika perineum (kawasan antara kemaluan dan dubur) terkoyak,
anda perlukan jahitan
.

Bukan itu sahaja, koyakan perineum juga mempunyai tahap-tahapnya yang tersendiri. Ada wanita yang alami
koyakan serius
 dan perlukan rehat yang lebih lama.

Luka selalunya akan ambil masa selama 7 hingga 10 hari untuk sembuh. Namun, jika koyakannya serius, wanita mungkin perlukan masa selama 6 minggu untuk sembuh sepenuhnya. Oleh sebab itu, beri masa pada diri untuk rehat secukupnya.

Jika
kesakitan berpanjangan
, jumpa doktor untuk pemeriksaan lanjut. Anda juga boleh mendapatkan pendapat ibu bapa lain dalam Komuniti Kehamilan Hello Doktor!

4. Pengeluaran cecair atau keputihan yang abnormal

Tidak kiralah sama ada anda mengalami kelahiran secara normal atau menerusi c-section, rahim perlukan masa untuk singkirkan semua darah, mukus dan tisu semasa kehamilan.

Oleh sebab itu, ibu mungkin akan alami pendarahan vagina selepas bersalin yang juga dikenali sebagai lokia. Pendarahan ini akan berlaku pada hari ke-3 hingga ke-10 selepas melahirkan anak.

Bukan itu sahaja, pendarahan juga mungkin akan berkekalan selama 6 minggu selepas melahirkan anak. Darah juga akan perlahan-lahan bertukar warna dari merah ke merah jambu dan putih kekuning-kuningan.

Baca juga:

Ini 6 Punca Keputihan Banyak! Jaga-Jaga, Ia Mungkin Tanda Penyakit!

Air Mazi Wanita, Cecair Serviks & Keputihan – Nampak Macam Sama, Tapi Ada Bezanya!

5. Selain sakit Miss V tanda bersalin, anda mungkin mempunyai parut di kawasan vagina

Jika anda mempunyai koyakan, anda mungkin akan ada parut di kawasan yang terluka. Jadi, jangan pula rasa rendah diri atau malu jika anda mempunyai parut di
kawasan Miss V
.

Jika anda masih boleh lakukan hubungan seks seperti biasa, parut hanya akan menjadi satu masalah kosmetik sahaja. Namun, anda perlukan rawatan dan pemeriksaan jika ia membuatkan anda rasa tidak selesa atau sakit ketika
bersenggama dengan suami
.


Kerap Kencing Tanda Penyakit! Lagi-lagi Kalau Alami 8 Simptom Ini, Kena Cepat Rawat

Pernah terfikir tak berapa kali dalam sehari anda patut kencing? Adakah individu yang kerap buang air kecil lebih daripada 5 kali sehari bermakna mempunyai tahap kesihatan tidak normal? Apakah punca kerap buang air kecil? Jom ketahuinya jawapannya.

Untuk mendapatkan lebih banyak info tentang Urologi, sila dapatkannya
di sini.

Punca kerap buang air kecil dan tahap kesihatan

Mengetahui kekerapan kencing dalam sehari merupakan petanda penting kepada faktor kesihatan keseluruhan.

Seorang individu yang sihat boleh membuang air kencing antara 4 hingga 10 kali sehari.

Jumlah purata bagi seorang
individu untuk kerap kencing
 dalam sehari adalah antara 6 hingga 7 kali dalam masa 24 jam. Namun, ia bukan perkara luar biasa jika anda kurang kencing pada hari-hari tertentu.

Berapa kerap buang air kecil dalam sehari bergantung kepada beberapa faktor, seperti:

Punca punca kerap buang air kecil 1#Usia

Peningkatan usia memainkan faktor penting. Apabila semakin tua,kebanyakan individu akan kerap kencing terutamanya pada waktu malam.

Punca kerap buang air kecil 2#Saiz pundi kencing

Individu dengan saiz pundi kencing lebih kecil akan kerap kencing kerana tidak mampu menampung kuantiti air kencing yang banyak.

Punca kerap buang air kecil 3#Cecair

Jumlah pengambilan cecair dalam sehari juga akan mempengaruhi kadar kerap buang air individu.

Malahan kekurangan minum air akan menyebabkan dehidrasi sekali gus mengurangkan jumlah air kencing dalam sehari.

Individu yang kerap mengambil alkohol dan kafein mempunyai kesan diuretik dan meningkatkan kekerapan kencing.

Punca kerap buang air kecil 4#Keadaan perubatan

Tahap kesihatan berikut mungkin akan mempengaruhi kekerapan anda membuang air kencing, antaranya:

Jangkitan saluran kencing (UTI)

Pundi kencing terlalu aktif

Interstitial cystitis
 – keadaan jangka panjang dikenali sebagai sindrom pundi kencing yang menyakitkan. Simptom yang sama seperti UTI

Diabetes

Hipokalsemia atau hiperkalsemia – tahap kalsium tinggi (hiper) atau tahap kalsium rendah (hipo) yang mempengaruhi fungsi ginjal dan pengeluaran air kencing

Sickle cell
anemia
–
keadaan diwarisi atau jumlah sel darah merah rendah dan boleh mempengaruhi buah pinggang dan kepekatan air kencing

Masalah prostat – prostat yang membesar menyebabkan individu kurang kerap buang air kecil. Masalah tersebut juga menyekat aliran air kencing

Lantai pelvis lemah – apabila otot pelvis semakin hilang kekuatan, seseorang individu akan lebih kerap untuk kencing. Masalah ini biasa terjadi selepas melahirkan anak

Selain itu, keadaan tertentu seperti kehamilan dan selepas
bersalin
 boleh mempengaruhi berapa kerap anda kencing.

Semasa mengandung, seorang wanita akan lebih kerap kencing kerana perubahan cecair dengan tekanan pundi kencing disebabkan tumbesaran janin.

Selepas kelahiran
, seorang wanita akan mengalami peningkatan jumlah air kencing sehingga tempoh 8 minggu.

Keadaan ini mungkin disebabkan cecair tambahan yang mungkin diterima semasa bersalin daripada
intravenous
(IV), ubat atau tindak balas semula jadi badan yang akan menyingkirkan cecair setelah melahirkan anak.

Secara purata, seorang individu yang minum 1.8 liter dalam sehari akan kencing kira-kira 7 kali.

Simptom dan punca kerap buang air kecil: Normal atau tidak

Kencing terlalu kerap atau jarang boleh menunjukkan tahap kesihatan seseorang, terutamanya apabila disertai dengan gejala berikut seperti:

Sakit belakang

Darah dalam air kencing

Air kencing keruh atau berubah warna

Kesukaran membuang air kecil

Demam

Kebocoran air kencing

Sakit ketika kencing

Air kencing yang berbau kuat

Jika anda berdepan simptom yang dinyatakan di atas, penting untuk anda melakukan pemeriksaan doktor bagi mendapatkan rawatan air kencing bersesuaian dan mencegah komplikasi.

Perlukah menjalani rawatan?

Isu kerap buang air kecil biasanya tidak memerlukan rawatan jika keadaan tersebut tidak dipengaruhi oleh sebarang tahap kesihatan atau menjejaskan kehidupan seharian anda.

Wanita hamil yang kerap kencing juga tidak memerlukan rawatan. Ini kerana simptom tersebut biasanya akan hilang setelah beberapa minggu selepas
bersalin
.

Jika anda perlu menerima rawatan, biasanya ia bergantung kepada punca penyebabnya.

Sekiranya ia didasari keadaan seperti diabetes atau UTI, rawatan perubatan dapat membantu mengatasi gejala ini.

Sebaliknya, andai rawatan perubatan yang diterima mengakibatkan individu kerap buang air kecil, maka doktor akan melakukan perubahan pada dos atau menukarkan ubat yang berbeza.

Mengatasi masalah kerap buang air kecil

Beberapa kaedah berikut turut dapat membantu mengurangkan kekerapan kencing dalam sehari:

Hadkan
pengambilan kafein
, soda dan alkohol yang diminum sehari atau hindari 100%

Minum 8 gelas air setiap hari

Kencing sebelum dan
selepas hubungan seksual
. Lapkan alat sulit dari bahagian depan ke belakang setelah mencucinya

Ambil makanan tambahan atau makanan tinggi kandungan probiotik seperti yogurt, kefir dan kimchi. Probiotik dalam menyokong kesihatan alat kelamin

Hindari menggunakan produk dengan bahan pewangi pada sekitar alat kemaluan

Pakai pakaian dalam daripada material kapas yang longgar untuk elakkan kerengsaan dan jangkitan

Lakukan
senaman Kegel
 untuk menguat otot lantai pelvis yang lemah

Kekalkan
berat badan
 seimbang untuk elakkan tekanan berlebihan pada otot pelvis dan pundi kencing

Perubahan gaya hidup

Kerap buang air kecil atau tidak cukup bergantung kepada tahap kesihatan.

Sebilangan besar penyebab kencing yang kerap dapat diatasi dengan pengambilan ubatan tertentu dan perubahan gaya hidup.

Sekiranya mempunyai kebimbangan mengenai pengeluaran air kencing dalam sehari, dapatkan pemeriksaan doktor secepat mungkin bagi mengurangkan risiko komplikasi.


5 Kesilapan Yang Boleh Menjejaskan Bacaan Tekanan Darah Anda

Pemeriksaan tekanan darah adalah penting dilakukan secara berkala, terutamanya bagi mereka yang berumur, mempunyai sejarah darah tinggi dalam keluarga atau yang mempunyai masalah buah pinggang.

Namun, dalam melakukan pemeriksaan tekanan darah, terdapat beberapa kesilapan yang boleh, secara teknikal, menjejaskan bacaan tekanan darah anda.

1. Pundi kencing penuh

Jangan lakukan pemeriksaan tekanan darah dalam keadaan nak terkencing. Pundi kencing yang penuh boleh menambahkan bacaan sebanyak 10 ke 15 mmHg. Selesaikan urusan di tandas dahulu sebelum membuat bacaan.

2. Kaki tergantung tanpa sokongan

Mengambil bacaan dengan kaki tergantung dan bahagian belakang yang tidak disokong boleh menambah bacaan sebanyak enam ke 10 mmHg. Pastikan anda duduk bersandar di atas kerusi dan kaki diletakkan di atas lantai.

3. Kedudukan kaki

Posisi kaki bersilang boleh menambahkan bacaan sebanyak dua ke lapan mmHg.

4. Tangan tergantung

Jika bacaan dibuat dalam keadaan lengan tergantung atau anda memegang lengan anda, bacaan mungkin bertambah sehingga 10 mmHg. Pastikan tangan anda diletakkan di atas meja.

5. Saiz cuff pada alat pengukur tekanan darah tidak sesuai

Cuff ialah bahagian yang dililit pada lengan anda semasa membuat bacaan. Saiz yang sesuai harus digunakan mengikut ukur lilit lengan anda. Jika terlalu besar, ia akan memberikan bacaan yang lebih rendah dari yang sepatutnya. Sebaliknya jika terlalu kecil, bacaannya akan tinggi.


Jangan Tak Tahu, Ini 5 Manfaat Sebenar Karbohidrat Yang Anda Sering Terlepas Pandang!

Karbohidrat merupakan salah satu daripada makronutrien polimer semula jadi yang penting untuk kestabilan fungsi badan manusia selain lemak dan protein. Ketahui dengan lebih lanjut berkenaan karbohidrat dan kelebihan karbohidrat melalui penulisan di bawah ini.

Apa itu karbohidrat?

Pengambilan nutrien ini dalam kuantiti yang banyak mampu membekalkan tenaga yang lebih banyak, dengan syarat, ianya digunakan.

Oleh sebab itu, atlet profesional dan
mereka yang kerap menyertai larian jarak jauh
 akan mengambilnya dalam jumlah yang banyak bagi memenuhi keperluan tenaga harian mereka.

Begitu juga sebaliknya, pengambilan yang rendah boleh menyebabkan seseorang itu berasa lemah dan tidak bermaya.

Selain itu, ianya juga penting bagi membentuk struktur-struktur kompleks yang menjadi bahan binaan sel-sel badan.

Dari segi strukturnya, sebatian organik ini terdiri daripada tiga elemen asas iaitu karbon, hidrogen dan oksigen.

Karbohidrat dapat dikelaskan kepada tiga paras yang berbeza berdasarkan paras rantaiannya. Ketiga-tiga paras tersebut adalah:

Monosakarida
 – Monosakarida ialah kumpulan struktur gula yang paling asas dan kecil. Dalam erti kata lain, ianya adalah batu-bata kepada struktur polimer yang lebih kompleks. Gula asas atau gula mudah dalam kumpulan monosakarida ini tidak boleh lagi dipecahkan melalui proses hidrolisis kepada unit yang lebih kecil. Contoh gula asas dalam kumpulan ini adalah glukosa, galaktosa, fruktosa, ribosa, dan deoksiribosa.

Oligosakarida
 – Berada satu tahap lebih tinggi dalam bentuk struktur berbanding kumpulan monosakarida adalah oligosakarida. Ianya adalah kumpulan yang membabitkan gabungan lebih daripada satu struktur gula asas, serendah-rendah gabungan dua unit, sehinggalah setinggi lapan unit monosakarida. Dalam pembentukan rantaian monosakarida yang lebih panjang dan kompleks ini, setiap unit terikat dengan yang lain melalui ikatan glikosida. Oligosakarida boleh dibahagikan kepada kumpulan disakarida, trisakarida, dan seterusnya menurut bilangan unit monosakarida yang terdapat dalam molekulnya. Contoh Oligosakarida yang mungkin anda pernah dengari termasuklah maltosa, laktosa dan juga sukrosa.

Polisakarida
 – Polisakarida merupakan kelas karbohidrat yang mempunyai lebih daripada lapan unit monosakarida, menjadikannya berada pada hierarki tertinggi dalam struktur rantaian gula. Polisakarida seterusnya dapat dibahagikan kepada dua kumpulan iaitu kumpulan homopolisakarida (contohnya kanji, glikogen dan selulusa) dan juga kumpulan heteropolisakarida (contohnya heparin).

Adakah saya tidak perlukan karbohidrat untuk sihat?

Dengan peningkatan dalam trend gaya hidup sihat, terdapat banyak maklumat di dalam internet yang mencadangkan diet-diet tertentu
bagi mengurangkan risiko penyakit kronik pada seseorang.

Diet yang paling popular adalah yang berteraskan diet rendah karbohidrat, khususnya bagi jenis yang ringkas.

Walaupun membuang atau mengurangkan
refined carbs
 itu adalah bagus, kebanyakan orang menafsir semua jenis gula sebagai tidak bagus dan perlu dielakkan.

Ini sangat berbahaya kerana badan kita sangat memerlukan khasiat ataupun zat ini demi memastikan fungsi tubuh yang normal dan optimum.

Kaedah yang betul adalah dengan mengambil gula yang sihat sahaja. Berikut adalah 5 sebab mengapa anda perlukannya:

Kelebihan karbohidrat 1: membantu meningkatkan mood

Penyelidik mengesyaki bahawa karbohidrat menggalakkan pengeluaran serotonin
, iaitu kimia otak yang sangat baik.

Dalam satu kajian Arkib Perubatan Dalaman, orang yang mengikuti diet karbohidrat yang sangat rendah selama setahun iaitu yang hanya dibenarkan 20 hingga 40 gram karbohidrat setiap hari.

Jumlah kira-kira hanya 1/2 cawan beras ditambah satu keping roti mengalami lebih banyak kemurungan, keresahan dan kemarahan daripada mereka
yang diberi diet rendah lemak
, tinggi karbohidrat yang memberi tumpuan kepada tenusu rendah lemak, biji-bijian, buah-buahan dan kekacang.

Kelebihan karbohidrat 2: membantu mencegah kenaikan berat

Penyelidik Universiti Brigham Young di Utah mengikuti tabiat pemakanan wanita pertengahan selama hampir dua tahun dan mendapati bahawa mereka yang meningkatkan pengambilan serat secara amnya kehilangan berat badan.

Manakala wanita yang mengurangkan pengambilan serat dalam diet mereka berat badan bertambah.

Kebanyakan karbohidrat mengandungi serat makanan,
yang sebenarnya merupakan karbohidrat kompleks yang tidak dapat ditemui.

Kelebihan karbohidrat 3: baik untuk jantung

Penyelidikan menunjukkan bahawa meningkatkan pengambilan serat larut (sejenis serat yang terdapat dalam makanan kaya karbohidrat seperti oat dan kacang) dengan 5 hingga 10 gram setiap hari boleh menyebabkan penurunan 5% kolesterol LDL yang “jahat”.

Begitu juga, orang yang makan lebih banyak bijirin (beras perang, bulgur, quinoa) juga cenderung mempunyai kolesterol LDL yang lebih rendah dan kolesterol HDL “baik” yang lebih tinggi.

Kelebihan karbohidrat 4: mengekalkan ketajaman minda

Berdasarkan garis panduan Persatuan Dietetik Amerika, dalam satu kajian dari Tufts University,
selepas wanita yang berlebihan berat badan
 menjalani diet “karbohidrat rendah” selama seminggu, mereka diberitahu untuk menghapuskan karbohidrat sepenuhnya dari diet mereka dan itu adalah lebih memburukkan ujian memori berfungsi (contohnya, mengapa saya berjalan ke bilik ini?).

Dan memori visuospatial (mengingati lokasi pada peta) berbanding rakan lain yang mengikuti diet rendah kalori.

Kelebihan karbohidrat 5: membantu menyingkirkan lemak

Menurut kajian dari
Journal of Nutrition
,
pengambilan sarapan yang dibuat dengan karbohidrat “slow-release“, seperti oatmeal atau bijirin
 3 jam sebelum bersenam dapat membantu membakar lebih banyak lemak.

Ini kerana pengambilan karbohidrat “
slow-release
” tidak meningkatkan gula dalam darah setinggi pengambilan karbohidrat halus, seperti roti putih bakar.

Sebaliknya,
tahap insulin tidak bertambah tinggi dan kerana insulin memainkan peranan dalam memberi isyarat kepada tubuh anda untuk menyimpan lemak
, dengan tahap yang lebih rendah dapat membantu anda membakar lemak.

Ini sekali gus boleh mengurangkan berat badan anda.


Tip Berpuasa Bagi Pengidap Asma

Apabila memasuki bulan Ramadan, umat Islam tentu ingin menjalankan ibadah puasa selancar mungkin. Tak terkecuali bagi penhidap asma. Namun berpuasa mungkin menimbulkan beberapa kebimbangan tertentu buat mereka, misalnya pengunaan ventolin semasa puasa. Sila baca artikel mengenai penghidap asma berpuasa ini.

Bolehkah penghidap asma berpuasa?

Belum ada kajian yang menunjukkan bahawa puasa berbahaya atau tidak digalakkan untuk penghidap asma. Setakat ini, para doktor dan ahli perubatan menyatakan ia masih selamat untuk mereka berpuasa. Malah, menurut satu kajian dalam jurnal ilmiah Annals of Allergy, Asthma, and Immunology, 90 peratus pengidap asma yang menjalani ibadah puasa tidak melaporkan apa-apa mengeni serangan asma atau gangguan pernafasan lain.

Jadi, pengidap asma boleh berpuasa dengan selamat. Namun, ini semua bergantung pada keadaan fizikal masing-masing. Sebaiknya dapatkan nasihat doktor sebelum mula berpuasa.

Ini kerana, sesetengah orang perlu makan ubat-ubatan tertentu secara rutin bagi mengelakkan serangan asma. Dalam beberapa kes, ubat ini tidak boleh ditinggalkan atau dikurangka dosnya dalam sehari.

Menggunakan ventolin semasa puasa

Salah satu kebimbangan bagi pengidap asma iaitu jika harus menggunakan ubat inhalasi atau ventolin semasa puasa. Ventolin adalah sejenis ubat salbutamol. Fungsi ubat ini ialah membuka dan melemaskan otot-otot saluran pernafasan.

Cara menggunakannya ialah dengan menghirup semprotan ventolin menerusi mulut. Bergantung pada keadaan dan saranan doktor, anda mungkin harus memakai ventolin sebanyak empat hingga enam jam sekali.

Hingga saat ini, para penyelidik masih membincangkan adakah penggunaan ventolin membatalkan puasa. Perlu diketahui, ventolin tidak akan masuk hingga ke perut. Ubat ini hanya akan sampai di saluran pernafasan Aada. Disebabkan ini kebanyakan ahli agama menyatakan ubat ini boleh digunakan. Namun, jika anda tidak yakin dapatkan pandangan ahli agama terlebuh dahulu.

Jika kurang nyaman menggunakan ventolin semasa puasa, anda boleh menggunakannya semasa sahur, berbuka, dan sebelum tidur. Walau bagaimanapun, doktor tetap mengesyorkan anda untuk tidak menghentikan penggunaan ventolin atau anda tiba-tiba harus menggunakannya, jangan memaksakan diri untuk berpuasa.

Tips berpuasa bagi pengidap asma

Secara teori, puasa boleh meningkatkan risiko terkena serangan asma. Ini kerana, tanpa pengambilan cairan selama berjam-jam, saluran pernafasan menjadi kering. Ini mendorong serangan asma. Jadi sila baca tip menjalani ibadah puasa berikut ini.

Banyak minum air waktu berbuka dan sahur. Paling tidak minum lapan gelas air dalam tempoh tidak puasa.  Ini supaya anda tidak dehidrasi sepanjang puasa dan saluran pernapasan tetap lembap.

Elakkan bersukan atau aktiviti fizikal yang terlalu berat semasa puasa. Ini kerana, ia boleh mendorong kepada serangan asma.

Pilih menu sahur dan berbuka yang sihat. Kajian membuktikan bahawa amalan pemakanan sihat yang kaya dengan vitamin C, vitamin E, magnesium, dan asid lemak omega-3 mampu mencegah asma.

Pastikan suhu ruangan cukup lembap. Apabila anda harus pergi ke luar ruangan yang udaranya sangat kering, pakai masker.

Hello Health Group
 tidak menyediakan nasihat perubatan, diagnosis atau rawatan.


5 Resipi Cendawan Enoki, 'Confirm' Sedap Sampai Menjilat Jari!

Teringin nak makan cendawan enoki? Cendawan yang sangat popular dalam masakan Jepun ini sangat versatil. Ia boleh digoreng, dibuat sup dan juga dimakan bersama nasi. Dalam artikel kali ini, kami akan berikan 5 resepi cendawan enoki yang mudah untuk disediakan. Jom cuba!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Fakta nutrisi

Tahukah anda, ada lebih daripada 1,000 jenis cendawan enoki di dunia ini? Setiap jenis cendawan enoki mengandungi khasiatnya yang tersendiri seperti
vitamin B3
, B5, B2, fosforus, zat besi, selenium, tiamin dan
kalsium.

Cendawan enoki juga mengandungi pelbagai jenis asid amino dan serat yang sangat bermanfaat untuk kesihatan perut.
Tahap kolesterolnya yang rendah
 juga membolehkan kita menikmati cendawan enoki tanpa perlu rasa bersalah.

65 gram cendawan enoki mengandungi:

Kalori: 24

Protein: 2 gram

Lemak: 0.2 gram

Karbohidrat: 5 gram

Serat: 2 gram

Niasin: 29% daripada nilai keperluan harian (DV –
daily value
)

Asid pantothenik: 18% daripada DV

Thiamin: 12% daripada DV

Riboflavin
: 10% daripada DV

Kuprum: 8% daripada DV

Folat: 8% daripada DV

Fosforus: 6% daripada DV

1. Resepi cendawan enoki goreng

Bahan-bahan yang diperlukan:

Tepung serbaguna

Telur

1-2 paket cendawan enoki

Air secukupnya

Cara masak:

Pukul telur. Kemudian, salutkan cendawan enoki dengan telur tadi.

Dalam mangkuk lain, letakkan tepung serbaguna. Salutkan pula cendawan enoki tadi dengan tepung.

Kemudian, goreng sehingga keemasan.

Hidang dengan sos kegemaran anda.

Tip:
 Jangan goreng cendawan enoki terlalu lama, nanti hangit pula! Masa memasak yang lama juga mungkin akan buatkan cendawan goreng jadi semakin liat.

2. Sup tofu bersama cendawan enoki

Bahan-bahan yang diperlukan untuk resepi cendawan enoki ini:

1 paket tofu telur

1 paket cendawan enoki

1 ulas bawang putih (dicincang)

2 cawan air

Secubit garam

Lada sulah secukup rasa

Minyak untuk menumis

Cara masak:

Panaskan sedikit minyak. Tumis bawang putih. Kemudian, masukkan air dan tunggu hingga mendidih.

Masukkan tofu, daun bawang, garam dan lada sulah secukup rasa.

Masukkan cendawan enoki. Tutup periuk 2-3 minit.

Sedia untuk dimakan!

Tip

Tofu mengandungi banyak antioksidan
 dan bahan antiradang, sesuai untuk individu yang sedang berdiet. Bukan itu sahaja, ia juga mengandungi serat, potasium, magnesium, zat besi, kuprum dan mangan.

Baca juga:

3 Resepi Sandwich Telur Yang Pasti Buatkan Anda Terliur! Jom Cuba!

Nak Mulakan Diet Eat Clean? Ini 3 Resepi Mudah Dan Simple Untuk Beginner!

3. Resepi cendawan enoki masak sos tiram

Bahan-bahan yang diperlukan:

1-2 paket cendawan enoki

1 sudu minyak masak

2-3 biji bawang putih

2 tangkai cili

2 sudu kicap

1 sudu sos tiram

Sedikit gula

Daun ketumbar

Cara masak:

Tumis bawang putih dan cili yang telah dicincang dalam kuali. Gunakan api sederhana.

Tambahkan kicap, gula dan sos tiram. Kacau hingga sebati.

Letakkan cendawan enoki dan tutup kuali. Masak selama beberapa minit.

Sedia untuk dihidang. Taburkan daun ketumbar sebagai hiasan.

4. Resepi cendawan enoki ala korea

Bahan-bahan yang diperlukan:

2 paket sos korea pilihan anda

3-4 paket cendawan enoki

Beberapa batang sosej dan
fishcake

Sedikit sos cili

2 ulas bawang putih (dicincang)

2 biji telur (direbus)

Cara masak:

Rebus dahulu cendawan enoki selama 2-3 minit. Selepas itu, toskan.

Tumis bawang putih. Kemudian, letakkan sedikit air, sos korea dan sos cili. Kacau sehingga sebati.

Masukkan sosej dan
fish
cake
 ke dalam kuah dan rebus sehingga masak.

Perlahan-lahan, tuangkan sos ke atas cendawan enoki.

Potong telur rebus dan letakkan di atas cendawan tadi. Siap.

Taburkan biji bijan ke atas cendawan untuk rasa yang lebih sedap.

5. Resepi cendawan enoki butter

Bahan-bahan yang diperlukan:

Mentega tanpa garam

Sedikit air

Kiub ayam

2-3 tangkai cili padi

2 biji
limau kasturi

Cara masak:

Cerai-ceraikan cendawan enoki.

Panaskan kuali dan masukkan mentega. Pastikan api kecil. Kemudian, tambahkan kiub ayam dan air.

Letakkan cendawan enoki ke dalam kuali. Tambah lagi mentega ikut citarasa anda.

Taburkan cili ke atas cendawan enoki.

Siap untuk dihidang! Perah 1-2 biji limau kasturi ke atas hidangan yang telah siap untuk lebih
ummph
!

Cendawan enoki yang
dimasak bersama mentega
 mengandungi kalori yang tinggi. Oleh sebab itu, ia mungkin tidak sesuai dimakan oleh invididu yang sedang berdiet.


Nak Beli Ubat Ekzema Di Farmasi? Ini 6 Tip Dan Cara Rawatannya!

Apabila seseorang mengalami ekzema, pastinya krim ekzema akan menjadi pilihan utama sebagai rawatan di rumah. Selain ubat eczema di farmasi, terdapat juga beberapa kaedah rawatan lain yang mungkin anda perlu jalani sekiranya mengalami ekzema yang teruk.

Berikut adalah jenis-jenis rawatan yang tersedia bagi penghidap ekzema.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Apa itu ekzema?

Dalam dunia perubatan,
ekzema turut dikenali sebagai dermatitis atopik
.

Ekzema adalah satu keadaan yang menyebabkan kulit anda menjadi kering, merah, gatal-gatal dan berbenjol. Ia merupakan
salah satu daripada pelbagai jenis dermatitis
.

Sewaktu anda mengalami ekzema, ia akan merosakkan fungsi penghalang kulit atau ‘gam’ kulit anda.

Oleh itu, apabila fungsi penghalang ini rosak, kulit anda akan menjadi lebih sensitif dan lebih terdedah kepada jangkitan dan kekeringan.

Ekzema tidak membahayakan tubuh anda
. Ia juga tidak bermakna kulit anda kotor atau dijangkiti, malah ia turut tidak berjangkit.

Anda tidak perlu risau berkenaan penyakit ini kerana terdapat rawatan yang boleh membantu menguruskan gejala anda.

Ini termasuklah ubat eczema di farmasi dan juga krim ekzema yang diberikan oleh doktor.

Kaedah atau jenis rawatan yang tersedia

Masalah ekzema mungkin tidak boleh disembuhkan dengan hanya satu jenis rawatan sahaja.

Anda mungkin perlu mencuba beberapa jenis rawatan dalam tempoh yang agak lama sebelum menemukan kaedah yang paling sesuai untuk mengawal ekzema anda.

Jika anda berkunjung ke klinik atau hospital, doktor mungkin akan menyarankan beberapa kaedah rawatan seperti berikut:

#1. Ubat eczema di farmasi (kortikosteroid)

Biasanya, selepas doktor melakukan diagnosis, mereka akan menyarankan pembelian ubat eczema di farmasi yang boleh didapatkan dengan preskripsi atau tanpa preskripsi.

Ubat ekzema di farmasi ini berfungsi mengawal rasa gatal selain membantu memperbaiki semula keadaan kulit anda.

Doktor mungkin akan menetapkan
penggunaan krim atau salap kortikosteroid
.

Kortikosteroid topikal (juga dikenali sebagai steroid topikal) ialah krim imunosupresan dan salap yang digunakan untuk merawat keradangan pada ekzema.

Krim ekzema ini mengurangkan kemerahan dan menjadikan kulit kurang gatal dan juga sakit, selain membantu kulit untuk cepat sembuh.

Ia telah digunakan untuk merawat dan mengawal keradangan ekzema selama lebih 50 tahun dan disyorkan sebagai kaedah rawatan pertama untuk ekzema.

#2. Ubat eczema di farmasi (steroid oral)

Selain krim ekzema kortikosteroid secara sapuan, terdapat juga ubat steroid yang diambil melalui mulut. Jenis yang biasa digunakan ialah Prednisolone.

Prednisolone ialah steroid oral yang paling biasa digunakan dalam merawat ekzema.

Ia hanya boleh digunakan sebagai rawatan ekzema dalam jangka masa pendek sahaja disebabkan kesan sampingannya yang agak teruk.

Namun, krim ekzema Prednisolone ini terbukti sangat membantu
untuk mengawal keradangan ekzema yang teruk
.

#3. Ubat eczema di farmasi (antihistamin)

Ubat antihistamin boleh digunakan sebagai salah satu usaha bagi merawat gejala ekzema.

Ubat antihistamin digunakan bagi melegakan rasa gatal-gatal.

Ubat ini akan menghalang reaksi alergi yang dipicu oleh hormon histamin.

Antara
jenis ubat antihistamin
 yang boleh didapatkan di farmasi ialah cetirizine (Zyrtec), diphenhydramine (Benadryl), fexofenadine (Allegra), dan juga loratadine (Claritin).

#4. Ubat eczema di farmasi (krim emolien)

Emolien merupakan sejenis krim ekzema atau krim pelembap perubatan yang digunakan untuk merawat ekzema.

Ia boleh didapati dalam bentuk krim, salap, losen, gel dan juga semburan.

Ia berbeza daripada pelembap kosmetik kerana krim emolien ia tidak berbau wangi dan tidak mempunyai bahan tambahan ‘antipenuaan’.

 Emolien menjadi bahagian penting dalam terapi untuk semua keadaan kulit kering.

Krim ini bukan sahaja selamat malah turut berkesan.

Rutin penjagaan kulit yang menggunakan emolien bukan sahaja boleh melembapkan dan melindungi kulit, tetapi ia turut membantu mengurangkan kekerapan keradangan akibat ekzema.

#5. Kaedah fototerapi atau terapi cahaya

Fototerapi merujuk kepada penggunaan cahaya ultraviolet (UV) untuk merawat ekzema tahap sederhana hingga teruk pada orang dewasa dan juga kanak-kanak.

Sebelum anda dipertimbangkan
untuk menjalani fototerapi,
 anda perlu mencuba terapi topikal terlebih dahulu.

Jika kaedah topikal tidak dapat mengawal ekzema yang dialami, barulah anda akan menjalani kaedah terapi ini.

Anda mungkin perlu dirujuk kepada pakar dermatologi yang akan menilai kesesuaian anda.

Jika fototerapi disyorkan, sesi rawatan anda akan diawasi oleh jururawat atau ahli fisioterapi yang terlatih dalam fototerapi.

#6. Pembalut basah (
wet dressings
)

Rawatan yang berkesan untuk masalah ekzema yang teruk akan melibatkan pembalutan kawasan yang terjejas dengan kortikosteroid topikal dan pembalut basah.

Biasanya, kaedah ini dilakukan di hospital bagi mereka yang mempunyai luka ekzema yang besar kerana ia memerlukan tenaga kerja yang intensif dan kepakaran kejururawatan.

Namun, anda juga boleh bertanya kepada doktor anda mengenai cara untuk melakukan teknik ini di rumah.

Jangan tunggu lagi, cuba rawatan ini sekarang

Sekarang anda telah mengetahui beberapa kaedah atau ubat yang boleh digunakan untuk merawat ekzema.

Ada jenis ubat yang boleh didapatkan di farmasi dan ada juga yang mungkin memerlukan preskripsi dan nasihat doktor terlebih dahulu.

Bagi ubat yang boleh dibeli di farmasi berdekatan, dapatkannya dengan segera untuk merawat dan melegakan ekzema anda.


Ada Masalah Kulit Bersisik Macam Ikan? Ini Cara Uruskan Dan Merawatnya

Meskipun bukan semua individu mengalaminya, namun mungkin ramai dalam kalangan kita semua yang pernah terbaca, terdengar atau terlihat foto dan video tentang penyakit kulit bersisik.

Ia adalah sejenis
penyakit jarang berlaku yang boleh terjadi pada kulit
 individu dan akan membawa pelbagai masalah terhadap kesihatan serta keyakinan diri.

Persoalannya, bagaimana cara untuk mengendali dan merawat penyakit kulit bersisik? Jom teruskan membaca artikel untuk tahu tentangnya dengan lebih lanjut!

Apa itu penyakit kulit bersisik?

Buat anda yang mungkin belum tahu, penyakit kulit bersisik atau
lebih dikenali sebagai kulit ikan atau kulit ular
 ini didalangi oleh kondisi
Ichthyosis vulgaris
.

Kondisi ini akan menyebabkan sel-sel kulit mati tidak mampu terkupas secara sendiri dan semula jadi sekali gus mengakibatkan wujudnya sisik-sisik pada kulit.

Kebiasaannya, kes-kes yang melibatkan kondisi ini adalah bersifat sederhana dan hanya akan berlaku pada bahagian spesifik yang tertentu pada tubuh badan.

Pun begitu, ada juga kes yang jauh lebih teruk dan meliputi sebahagian besar kulit tubuh badan termasuklah pada tangan, kaki, abdomen, belakang badan dan lain-lain.

Apa yang masyarakat kita perlu tahu adalah ia bukanlah akibat daripada jangkitan atau sumpahan sebaliknya berpunca daripada keturunan genetik yang abnormal.

Apa punca penyakit kulit bersisik?

Ichthyosis vulgaris
 biasa akan muncul ketika bayi baru lahir ataupun semasa beberapa tahun pertama kanak-kanak dan mungkin hilang dengan kekal selepas itu.

Namun ada beberapa kes di mana kondisi tersebut kembali ketika mereka remaja atau dewasa sekali gus membawa masalah terhadap kesihatan dan keyakinan diri.

Seperti mana kondisi kulit yang lain
, genetik memainkan peranan di dalam penyakit kulit bersisik ini dan boleh diturunkan dari sebelah ibu atau bapa penderita.

Kondisi ini adalah bersifat dominan yang bermaksud hanya salah seorang daripada ibu atau bapa itu boleh mewariskan mutasi genetik ini kepada anak mereka.

Di dalam kes yang lebih jarang berlaku, individu masih boleh menghidap penyakit kulit ini walaupun ibu atau bapa mereka tidak ada mutasi genetik tersebut.

Sebuah kisah benar tentang kondisi ini…

Muhammad Hassan atau lebih mesra disapa dengan nama ‘Mamat’, merupakan seorang anak muda yang telah menghidap
 kondisi kulit ini sejak dari lahir lagi
.

Sumber: OhBulan!

Mamat yang gemar memuat naik foto dan video di media sosial seperti TikTok, mendedahkan bahawa perspektif orang ramai adalah berbeza bergantung kepada individu.

Ada yang membela dan menyokong perjuangan hidup Mamat namun wujud juga golongan yang cenderung mengeji dan mengutuk ekoran perbezaan pada luaran.

Lebih teruk lagi, Mamat juga pernah dihujani dengan tohmahan bahawa kondisi kulit itu adalah tatu yang sengaja dicacah bagi meraih perhatian orang ramai.

Sebagai masyarakat, kita semua harus mempunyai sifat simpati, empati dan tidak sesekali merendah-rendahkan orang lain yang mungkin kurang bernasib baik.

Bagaimana cara untuk kendali dan rawat?

Selain Mamat, mungkin ramai lagi individu di dunia ini yang sedang hebat berjuang demi melawan penyakit kulit ini atau
sebarang jenis kondisi kulit lain
.

Di dalam kes
Ichthyosis vulgaris
, masih tiada sebarang penawar yang berjaya ditemukan namun masih wujud cara untuk mengendali dan merawat kondisi ini.

Pengambilan ubatan sapuan

Doktor anda mungkin akan mempreskripsikan ubat topikal berbentuk krim atau minyak khas yang boleh bantu mengendali serta merawat kondisi kulit itu.

Tujuannya adalah untuk melembapkan kulit kering, menyingkirkan kulit mati serta mengawal kegatalan dan keradangan yang mungkin terjadi akibat penyakit ini.

Pengambilan
 ubatan sapuan yang dipreskripsikan doktor
 mungkin akan mengandungi:

Retinoid
 – Ia mungkin digunakan jika tubuh badan anda mengalami kesukaran untuk kawal proses penghasilan dan penyingkiran sel kulit.

Asid laktik
 – Ia selalu digunakan di dalam pembuatan kosmetik anti penuaan dalam usaha melembapkan kulit kering dan menyingkirkan kulit mati.

Asid hidroksi alfa
 – Ia juga digunakan di dalam pembuatan kosmetik anti penuaan dalam usaha melembapkan kulit kering dan menyingkirkan kulit mati.

Perubatan di rumah sendiri

Jika anda adalah salah seorang pesakit penyakit kulit bersisik, sangat penting untuk anda kerap skrub kulit menggunakan span atau loofa selepas habis mandi.

Selain itu juga, sila kerap sapukan pelembap kulit yang ada urea, asid laktik, asid salisilik atau propylene glycol yang akan bantu
kondisi kulit kering dan bersisik
.

Dalam pada itu, anda juga boleh memasang pembersih udara di rumah sendiri untuk tujuan menambahkan kelembapan udara dan mengelakkan kekeringan kulit.

Meskipun hidup dengan penyakit kulit ini atau sebarang kondisi kulit yang lain agar sukar, ia masih perlu dilakukan dengan bantuan daripada kumpulan sokongan.

Disebabkan itu, sila dapatkan bantuan daripada profesional agar anda mampu mendapatkan kesihatan dan keyakinan diri dalam menempuh rintangan kehidupan.


Tandas Cangkung Terbukti Lebih Baik Dari Jamban Duduk, Ini Sebabnya!

Bagaimana seseorang individu itu berak (sama ada berak cangkung atau berak duduk) bukanlah satu topik yang sering diperbincangkan dalam majoriti populasi global.

Namun, percaya atau tidak, ada kajian yang menunjukkan posisi ketika proses penyahtinjaan mempengaruhi tahap kesihatan individu. Ingin tahu dengan lebih lanjut?

Ikuti artikel ini.

Pembentukan konsep berak cangkung dan berak duduk

Pada zaman dahulu kala, manusia berak cangkung. Ini berikutan tempat yang menjadi sasaran pendepositan bahan kumuh tersebut kebiasaannya tidak membenarkan seseorang individu itu untuk duduk.

Pada tahun 1596, Sir John Harington telah memperkenalkan
alat bagi memudahkan proses defekasi dengan mekanisme pembersihan yang tampak canggih
.

Ini memberikan impak terhadap lokasi pembuangan najis manusia dalam usaha bagi meningkatkan tahap ketamadunan sejagat.

Penggunaannya melibatkan 7.5 gelen air memandangkan ketiadaan sistem perpaipan dalam rumah pada ketika itu.

Walau bagaimanapun, konsep tersebut cuma direalisasikan pada tahun 1775 oleh Alexander Cumming. Jamban duduk pula mula digunakan oleh orang awam pada abad ke-19.

Ini bermakna, dalam ruang masa di antara abad ke-17 dan ke-19, jamban duduk sama ada belum dicipta atau ia cuma tersedia untuk golongan kenamaan sahaja.

Bermula daripada saat itu, sistem ini telah ditambah baik sehingga terbentuknya jamban versi moden yang kerap digunakan pada hari ini.

Postur dan proses keluar najis

Perbezaan postur ketika berak merupakan satu perbincangan yang mempunyai kepelbagaian pendapat di antara ahli-ahli akademik.

Menurut mereka,
postur individu mempengaruhi tahap pemintalan (
kink
) pada usus besar.

Ketika rektum dipenuhi dengan najis, ia akan mengalami kontraksi seterusnya menyebabkan otot licin (
smooth muscle
) pada saluran dubur untuk mengendur.

Secara teorinya, konsep ini akan memudahkan pergerakan keluar najis namun proses ini dihalang oleh tindakan otot puborektalis yang menggelungi struktur rektum tersebut.

Ia akan menarik rektum ke hadapan bagi membentuk satu sudut ketat yang dikenali sebagai sudut anorektal.

Kepentingan sudut ini adalah bagi menghalang pergerakan keluar najis secara rawak sehingga kita sudah betul-betul bersedia. Ia memberikan fungsi kawalan pengeluaran kepada individu terbabit pada waktu yang sesuai.

Bayangkan jika anda berak ketika sedang bermesyuarat, ketika
membeli makanan atau ketika sedang ber
dating
. Tak kena pada masanya, betul tak?

Ketika kita sedang mencangkung atau duduk untuk berak, otot puborektalis ini akan mengendur seterusnya meluaskan sudut anorektal.

Ini akan membenarkan pergerakan keluar najis melalui bukaan tersebut. Namun, berbanding dengan duduk, posisi mencangkung akan meningkatkan tahap keluasan sudut tersebut seterusnya memudahkan pergerakan keluar najis.

Produk yang dikeluarkan oleh sesetengah syarikat yang berupa bangku kecil berupaya untuk membuatkan sudut anorektal ketika duduk diperluaskan sepertimana mereka yang mencangkung.

Berak duduk punca masalah buasir?

Anda mesti pernah terdengar perihal
mereka yang berak duduk berisiko untuk mengalami masalah buasir
, kan? Ia merupakan satu kenyataan yang seringkali menjadi alat bagi mengukuhkan pendapat mengapa kita perlu berak mencangkung.

Ada benarnya jika dilihat pada konsep anatomi. Namun menurut pakar bedah Rebekah Kim, buat kebanyakan individu, mereka yang berak duduk tidak mengalami masalah tersebut.

Kajian yang dijalankan pada tahun 2010 oleh Ryuji Sakakibara telah mendapati bahawa mereka yang
duduk ketika berak memerlukan tekanan abdomen yang lebih tinggi berbanding dengan mereka yang mencangkung
.

Dapatan ini selari dengan kajian oleh Dov Sikirov yang menunjukkan mereka yang mencangkung hanya memerlukan 51 saat untuk berak manakala mereka yang duduk memerlukan di antara 114 hingga 130 saat.

Dua faktor tersebut boleh meningkatkan risiko buat mereka yang berak duduk kepada masalah buasir.

Namun, tidak dinafikan bahawa kaitan di antara keduanya masih tidak jelas. Masalah buasir boleh disebabkan oleh pelbagai jenis faktor.

 Tidak semestinya masalah buasir seseorang individu adalah disebabkan oleh tabiat berak duduk mereka. Kajian lanjut perlu dilakukan bagi mengenal pasti hubungan di antara postur dan masalah buasir.

Konklusi

Jika anda hendak mengekalkan tahap kesihatan anda pada tahap yang optimum, anda perlu mengambil berat berkenaan dengan posisi anda berak.

Kebanyakan tandas awam sekarang tidak mempunyai jamban mencangkung. Jika anda berada pada situasi tersebut, gunakan sahaja jamban duduk, jangan tahan!

Namun, jika anda ingin membeli rumah, ambil tahu berkenaan dengan jenis jamban yang disediakan bersama rumah tersebut. Tukar kepada jamban cangkung kerana ia boleh memberikan
kepuasan defekasi yang tidak dapat digambarkan dengan kata-kata
.

Baca juga:

Kenapa Kekerapan Buang Air Besar Setiap Orang Berbeza?

Hirschsprung: Bila Bayi Tidak Boleh Buang Air Besar

Bro, Jangan Tahan Berak Tu. Bahaya!

Will Smith Alami Kanser Kolon?

Sindrom Gardner: Risiko Kanser Kolon


Picit Jerawat Punca Ia Jadi Makin Teruk, Ini Langkah Untuk Memulihkannya!

Jerawat adalah masalah kulit
 yang dialami kebanyakan orang terutamanya sewaktu sedang membesar. Masalah kulit boleh menjadi sangat serius sehingga menjejaskan penampilan seseorang. Oleh itu, amat penting untuk anda tahu cara rawat jerawat dengan betul.

Untuk mendapatkan lebih banyak info tentang Kesihatan Kulit, sila dapatkannya
di sini
.

Apakah itu masalah jerawat teruk?

Masalah jerawat yang teruk mempunyai nama lain iaitu jerawat sistik. Ia adalah bentuk jerawat yang paling serius yang melibatkan lubang besar dan kemerahan.

Malah ia juga boleh memberi kesakitan di bahagian wajah, dada,
belakang badan dan tangan.

Berbeza dengan jerawat lain yang lebih ringan, jerawat sistik terbentuk apabila minyak dan sel-sel kulit mati terkumpul dalam folikel rambut atau liang roma.

Lelaki biasanya mengalami jerawat yang teruk ini sewaktu akil baligh tetapi dalam beberapa kes, ia boleh berlaku sewaktu dewasa apabila terdapat ketidakseimbangan hormon.

Sementara itu, wanita pula mengalami jerawat sistik
ketika datang haid.

Bagaimana cara rawat jerawat yang teruk?

Terdapat banyak cara rawat jerawat sistik yang terdiri daripada rawatan sampingan di rumah. Tentu saja, kaedah semula jadi selalu menjadi pilihan terbaik.

Berikut adalah beberapa kaedah yang paling berkesan untuk menyingkirkan jerawat sistik secara semula jadi:

#1. Jangan picit

Dalam sebarang keadaan, jangan memicit atau menekan jerawat jenis sistik. Tindakan ini boleh menyebabkannya merebak di bawah kulit.

Apabila anda memicit jerawat, ia boleh menyebabkannya dijangkiti dan memanjangkan proses penyembuhan daripada hari ke minggu.

Selain itu, anda mungkin
mendapat parut selepas jerawat
 reda. Parut tersebut boleh bertahan lama bergantung kepada tahap kecederaan.

Baca juga:

#2. Guna ais

Ais boleh membuat saluran darah ke jerawat mengecut. Ini dapat mengurangkan
 saiz, gatal dan kemerahan jerawat
 dengan segera.

Cara nak hilangkan jerawat tanpa menggunakan produk
ini boleh dilakukan dengan menyapu ais batu terus ke atas jerawat dan lihat hasilnya.

#3. Rancang rutin penjagaan kulit

Bersihkan kulit dengan teliti sebelum menggunakan pelembap. Selain itu, pilih pelembap berasaskan air dan jauhkan diri dari pelembap jenis minyak atau wangian.

Lakukan pengelupasan
 (exfoliate)
 kulit anda sekurang-kurangnya sekali seminggu dengan produk yang berkesan dan tidak kasar.

Ini akan memberi perubahan kulit untuk menghasilkan sel-sel baru dan menggantikan sel mati.

Sapukan pelindung matahari bagi mengelak parut. Sekiranya parut telah muncul,
vitamin C semula jadi boleh membantu.

#4. Bersihkan sebarang bahan yang menyentuh kulit

Bantal, selimut dan tuala berhubung dengan kulit anda setiap hari. Oleh itu, jika objek tersebut tidak bersih, ia boleh menyebabkan kerengsaan dan sensitiviti.

Untuk elak jerawat,
 tukar sarung bantal dan selimut dengan lebih kerap
.

Rawatan perubatan

Rawatan tersebut perlu dilaksanakan oleh pakar atau profesional.

Cara rawat jerawat #1. Isotretinoin

Isotretinoin adalah salah satu ubat yang paling kuat digunakan untuk merawat jerawat teruk. Ubat ini boleh mengawal sista dalam jangka panjang.

Ia memerlukan masa 15 hingga 20 minggu. Walau bagaimanapun, ia mempunyai kesan sampingan seperti kecacatan kelahiran jika hamil, kemurungan atau psikosis.

#2. Steroid anti-radang

Doktor akan menawarkan suntikan steroid anti-radang. Dengan kaedah ini, sista mungkin mengecut beberapa hari selepas suntikan (2-5 hari)

#3. Terapi fotodinamik

Doktor menggunakan rawatan ringan untuk memusnahkan bakteria yang menyebabkan jerawat.

Dengan penjagaan betul, jerawat teruk boleh ditangani.
Selain penjagaan kulit
, pelan pemakanan dan senaman juga menyumbang kepada hasil luar biasa.


AWAS! Bahaya Jika Ambil Pil Kesuburan Berlebihan, Ovari Bakal Bermasalah

Ovari bengkak? Boleh ke terjadi? Ya, ia boleh terjadi dan keadaan itu dikenali sebagai sindrom hiperstimulasi ovari. Ikuti penjelasannya dalam perkongsian artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Masalah ovari bengkak

Sindrom hiperstimulasi ovari atau
ovarian hyperstimulation syndrome
(OHSS) adalah tindak balas berlebihan terhadap kandungan hormon yang tinggi.

Keadaan ini biasanya terjadi kepada wanita yang mengambil ubat hormon suntikan untuk
merangsang perkembangan telur
 pada ovari.

Masalah OHSS boleh menyebabkan ovari bengkak dan menjadi sakit. Ia dianggap berpotensi bahaya dari segi perubatan.

Dianggarkan 0.1% – 2% pesakit mendapat sindrom yang teruk. Peningkatan kes berlaku di seluruh dunia kerana perkembangan dalam teknik reproduktif bantuan.

Sindrom hiperstimulasi ovari sering dialami wanita yang
menjalani prosedur rawatan kesuburan in-vitro (IVF)
 atau induksi ovulasi dengan ubat suntikan.

Dalam kes yang jarang berlaku, gangguan OHSS boleh wujud semasa rawatan kesuburan menggunakan ubatan oral seperti
clomiphene.

Mengenal pasti gejala sindrom hiperstimulasi ovari

Umumnya, masalah OHSS ini adalah urutan daripada pengambilan suntikan hormon Gonadotrophin yang digunakan dalam rawatan teknik reproduktif bantuan.

Jika berlaku sindrom hiperstimulasi ovari yang teruk, ia berpotensi mengancam nyawa pesakit dengan
kehadiran jumlah folikel
 yang banyak dalam ovari.

Keadaan tersebut menyebabkan ovari bengkak dan berlakunya peningkatan hormon yang dihasilkan dalam ovari.

Gejala boleh bermula seminggu setelah menggunakan ubat suntikan untuk merangsang ovulasi. Pun begitu, adakalanya ia mungkin memakan masa 2 minggu atau lebih untuk muncul simptom.

Dengan simptom OHSS ringan hingga sederhana, gejala boleh merangkumi:

Kembung perut
 atau peningkatan ukuran pinggang

Loya

Muntah

Cirit-birit

Bengkak lembut pada kawasan sekitar ovari

Sesetengah wanita yang menggunakan ubat kesuburan suntikan mendapat simptom OHSS ringan. Biasanya ia akan hilang selepas seminggu.

Walau bagaimanapun, jika
berlaku kehamilan
, gejala sindrom hiperstimulasi ovari akan bertambah teruk dan boleh berterusan selama beberapa hari hingga minggu.

Manakala gejala OHSS yang teruk melibatkan keadaan seperti:

Peningkatan berat mendadak
– lebih 1 kilogram dalam 24 jam

Sakit perut yang teruk

Mual dan muntah berterusan dan teruk

Pembekuan darah

Kurang kencing

Sesak nafas

Abdomen terasa sesak atau membesar

Kegagalan fungsi hati dan buah pinggang

Memahami punca masalah ovari bengkak

Punca gangguan OHSS masih tidak dapat difahami sepenuhnya.

Tahap
human chorionic gonadotropin
 (HCG) yang tinggi – hormon biasa dihasilkan semasa mengandung – mungkin memainkan peranan.

Saluran darah pada ovari bertindak balas secara tidak normal terhadap HCG dan menyebabkan kebocoran cecair.

Cecair tersebut akan mengakibatkan ovari bengkak dan adakalanya sejumlah besar cecair akan memasuki abdomen.

Semasa rawatan kesuburan, HCG mungkin diberikan sebagai pemicu sehingga folikel matang akan melepaskan telurnya.

Masalah pembengkakan pada ovari biasanya berlaku seminggu selepas menerima suntikan HCG, bahkan akan lebih kritikal jika badan mula menghasilkan HCG sendiri sebagai tindak balas terhadap kehamilan.

Suntikan kesuburan lebih cenderung menyebabkan berlakunya OHSS daripada rawatan dengan
clomiphene.

Kadang-kadang, masalah ovari yang membengkak boleh berlaku tanpa mempunyai kaitan dengan rawatan kesuburan.

Faktor risiko sindrom hiperstimulasi ovari

Sesetengah kes OHSS berlaku pada wanita tanpa faktor risiko sama sekali. Tetapi antara faktor yang dikenal pasti meningkatkan risiko ovari bengkak termasuklah:

Sindrom ovarium polikistik
 – gangguan pembiakan biasa yang boleh menyebabkan
haid tidak teratur
, pertumbuhan rambut berlebihan, dan kemunculan abnormal pada ovari semasa pemeriksaan ultrabunyi

Penghasilkan folikel dalam jumlah besar

Berusia kurang 35 tahun

Kurang berat badan

Tahap estrogen tinggi atau meningkat secara mendadak sebelum suntikan HCG

Mempunyai sejarah gangguan OHSS

sumber @ radiopaedia.org

Komplikasi yang boleh berlaku

Sindrom hiperstimulasi ovari yang teruk jarang untuk berlaku tetapi ia boleh mengancam nyawa. Antara komplikasinya:

Pengekalan cecair pada bahagian abdomen dan kadangkala bahagian dada

Gangguan elektrolit – natrium, kalium dan lain-lain

Pembekuan darah pada saluran besar seperti kaki

Kegagalan buah pinggang

Ovari berpusing (
twisting of an ovary
)

Sista pada ovari pecah dan boleh mengakibatkan pendarahan serius

Masalah penafasan

Kehilangan kandungan akibat keguguran atau kematian bayi

Komplikasi paling jarang, kematian

Lakukan langkah pencegahan

Bagi mengurangkan kemungkinan mengalami masalah ovari bengkak, anda memerlukan rancangan khusus untuk ubat kesuburan anda.

Pastikan doktor memantau setiap kitaran rawatan dengan teliti, termasuk ujian ultrabunyi yang kerap untuk memeriksa perkembangan folikel dan ujian darah bagi menyemak tahap hormon anda.

Jika wujud sebarang keraguan atau kebimbangan, berbincanglah dengan doktor anda.


Diserang Sakit Batu Karang, Ini Tanda, Punca Dan Rawatan Yang Anda Patut Tahu

Penyakit kencing batu karang merupakan sesuatu yang lazim dalam kalangan rakyat Malaysia. Bayangkan, setiap tahun, 1 daripada 1000 orang dewasa di Amerika Syarikat akan dimasukkan ke hospital disebabkan masalah batu karang.

Di benua Asia pula, batu karang selalunya berlaku dengan kekerapan sebanyak 10% hingga 20%. Untuk
mendiagnosis penyakit kencing batu karang
, pesakit mungkin perlu melakukan ujian air kencing dan juga ujian pengimbasan.

Batu karang merupakan penyakit yang lazim berlaku di kalangan orang dewasa yang berada pada pertengahan umur.

Untuk mendapatkan lebih banyak info tentang Batu Karang, sila dapatkannya
di sini.

Apa itu penyakit kencing batu karang?

Batu karang merupakan deposit keras yang terbentuk akibat pengumpulan mineral dan garam di dalam kawasan buah pinggang.

Ada banyak
punca yang menyebabkan
pembentukan batu karang.
 Antaranya ialah diet, berat badan berlebihan, masalah kesihatan tertentu dan pengambilan beberapa jenis ubat-ubatan.

Secara purata, 1 daripada 10 orang akan mengalami masalah batu karang. Selain itu, batu karang boleh terbentuk di sebelah buah pinggang atau kedua-duanya.

Individu yang mengalami masalah batu karang selalunya akan diserang rasa sakit yang amat sangat.

Jika tidak dirawat dalam jangka masa panjang, penyakit ini boleh menyebabkan jangkitan dan merosakkan buah pinggang.

Penyakit batu karang
 juga boleh berlaku kepada kanak-kanak pada usia seawal 5 tahun. Antara punca keadaan ini ialah
tabiat pemakanan yang tidak sihat.

Contohnya, ibu bapa zaman ini selalu memberikan anak mereka mengambil makanan yang bergaram seperti kentang goreng dan snek kerepek kentang.

Namun, bukan makanan bergaram sahaja yang boleh menyebabkan kanak-kanak mengalami batu karang, makanan bergula pun sama!

Oleh sebab itu, pantau kesihatan anak-anak anda. Elakkan memberi mereka makanan yang mempunyai kandungan garam atau gula yang tinggi.

Jenis-jenis batu karang

Terdapat 4 jenis batu karang; kalsium oksalat, asid urik, struvite dan cysteine. Penyakit kencing Batu karang akan terbentuk apabila urin menjadi pekat. Ini akan menyebabkan mineral melekat bersama lalu membentuk hablur.

1. Batu karang kalsium

Kebanyakan batu karang merupakan dari jenis batu kalsium dan selalunya dalam bentuk kalsium oksalat. Untuk pengetahuan anda, oksalat ialah bahan yang boleh dijumpai secara semula jadi di dalam makanan seperti kekacang dan juga coklat.

2. Batu struvite

Batu struvite terbentuk akibat
jangkitan pada kawasan saluran kencing
. Batu jenis ini boleh membesar dengan cepat tanpa sebarang simptom.

3. Batu urik asid

Batu jenis ini terbentuk dalam kalangan individu yang kehilangan terlalu banyak air disebabkan cirit birit yang kronik ataupun mempunyai masalah penyerapan, terutamanya yang mengamalkan diet tinggi protein atau mempunyai penyakit diabetes.

4. Batu cysteine

Batu ini terbentuk dalam kalangan individu yang mempunyai penyakit keturunan yang dikenali sebagai cystinuria.

Penyakit ini menyebabkan individu tersebut
mengkumuhkan
 terlalu banyak asid amino keluar daripada buah pinggang.

Apakah simptom penyakit batu karang?

Jika batu karang yang berada di dalam saluran air kencing bersaiz kecil, pesakit mungkin tidak

 akan alami sebarang simptom. Malah, mereka juga mungkin tidak tahu bahawa dirinya pernah alami batu karang.

Walau bagaimanapun,
jika anda mempunyai batu karang yang bersaiz besar, anda mungkin akan alami
simptom seperti berikut:

1. Sakit pada bahagian bawah abdomen.

Penyakit batu karang
 akan mendatangkan kesakitan apabila ia menyebabkan iritasi atau tersumbat pada saluran air kencing.

Apabila batu karang tersangkut
,
pengaliran air kencing akan tersekat dan ini akan menyebabkan rasa sakit yang amat sangat pada bahagian abdomen.

Kesakitan yang disebabkan oleh batu karang boleh berubah-ubah mengikut lokasi. Sebagai contoh
,
pesakit mungkin akan rasa semakin sakit apabila batu tersebut bergerak melalui saluran air kencing.

2.

Pedih ketika membuang air kecil.

Rasa pedih ketika kencing merupakan salah satu
 tanda penyakit batu karang.
 Walau bagaimanapun, ia selalu disalah anggap sebagai
jangkitan saluran kencing atau UTI.

Jika anda tidak pasti, berjumpalah dengan doktor secepat mungkin.

3.

Terpaksa membuang air kecil dengan kerap.

Pesakit yang mengalami batu karang akan kerap ke tandas untuk membuang air kecil. Selain itu, mereka juga sering rasa ingin terkencing secara tiba-tiba atau alami
 masalah kecing tidak lawas.

4.

Darah di dalam air kencing.

Air kencing yang berwarna merah jambu, merah gelap atau coklat merupakan tanda pendarahan. Selain itu, pesakit juga mungkin akan alami simptom lain seperti air kencing yang keruh dan berbau busuk.

Diagnosis dan rawatan penyakit kencing batu karang

Rawatan penyakit kencing batu karang

Rawatan untuk batu karang berbeza mengikut jenis batu dan juga penyebabnya.
 Untuk individu yang mempunyai batu yang bersaiz kecil dan simptom yang sederhana, rawatan yang diberikan selalunya bersifat tidak invasif.

Pesakit batu karang perlu minum sekurang-kurangnya 3 liter air sehari untuk mengelakkan batu karang daripada kembali terbentuk. Oleh sebab itu, pastikan anda minum banyak air hingga air kencing berwarna jernih atau hampir jernih.

Ultrasonography dan X-ray untuk mengesan batu karang

Untuk mengenal pasti kedudukan batu karang dengan lebih dekat, doktor mungkin akan menggunakan X-ray atau ultrasonography sebagai alternatif untuk imbasan CT.

X-ray tidak dapat melakukan
diagnosis batu karang dengan tepat
.
 Ia juga tidak dapat mengenalpasti batu lain selain batu kalsium.

Oleh sebab itu, doktor mungkin akan menggunakan ultrasonografi untuk mengimbas badan pesakit. Imbasan jenis ini lebih tepat dan boleh mengesan batu karang dengan saiz yang kecil.

Mengambil ubat-ubatan tertentu

Doktor mungkin akan memberi preskripsi ubat tahan sakit untuk pesakit kerana proses pengeluaran batu boleh mengakibatkan ketidakselesaan.

Selain itu, doktor juga akan membekalkan pesakit dengan ubat yang dikenali sebagai
alpha blocker
. Ubat ini dapat membantu untuk mengendurkan otot pada saluran air kencing supaya batu karang boleh keluar dengan lebih cepat dan tidak menyakitkan.

Walau bagaimanapun, untuk batu karang yang lebih besar saiznya, pesakit mungkin perlu melakukan prosedur yang lebih kompleks.

Batu karang yang besar tidak dapat keluar dengan sendirinya. Malah, ia boleh menyebabkan kecederaan seperti luka dan
urinary tract infection (UTI).

Pencegahan penyakit batu karang

Untuk pengetahuan anda, penyakit batu karang akan
meningkatkan risiko individu untuk menghidap
penyakit buah pinggang yang kronik.

Malah, jika anda pernah didiagnosis dengan batu karang, anda mempunyai risiko yang besar untuk mengalaminya sekali lagi pada masa hadapan.

Tambahan lagi, mereka mempunyai peningkatan risiko sebanyak 50% untuk membentuk batu karang dalam masa 5 atau 7 tahun yang akan datang.

Batu karang boleh dicegah dengan perubahan gaya hidup.
 Sebagai contoh:

1. Minum lebih banyak air untuk elak batu karang

Individu yang mempunyai sejarah penyakit batu karang perlu minum air dengan mencukupi dan bersenam dengan kerap. Lebih-lebih lagi jika anda tinggal di kawasan yang panas.

Jika air kencing anda berwarna jernih, itu mungkin bermaksud anda minum air dengan mencukupi. Untuk elakkan batu karang daripada kembali terbentuk, anda perlu minum sekurang-kurangnya 3 liter air sehari.

Minuman seperti jus buah, teh dan kopi juga termasuk di dalam kuota 3 liter tersebut. Namun, sudah tentulah air yang terbaik ialah air putih.

2. Makan makanan yang rendah oksalat

Jika anda kerap membentuk batu karang jenis kalsium oksalat, doktor mungkin akan mencadangkan agar anda mengurangkan pengambilan makan yang mengandungi oksalat.

Sebagi contoh, kurangkan makanan seperti bayam, ubi kayu, kekacang, teh, coklat, lada hitam dan juga produk berasaskan soya.

3. Amalkan diet rendah garam

Kurangkan garam dalam makanan. Pada masa yang sama, hadkan pengambilan protein daripada haiwan seperti daging dan kekacang.

Diet yang kaya dengan protein akan meningkatkan konsentrasi asik urik dan kalsium oksalat di dalam air kencing.

Makan lebih banyak buah-buahan dan sayur-sayuran untuk kurangkan keasidan urin. Apabila urin tidak terlalu berasid, batu karang lebih sukar untuk terbentuk.

4. Berhati-hati jika mengambil suplemen kalsium

Kalsium di dalam supplemen boleh
meningkatkan risiko anda menghidap batu karang
.
 Namun, ada juga indidividu yang lebih berisiko untuk membentuk batu karang jika mereka mengalamalkan diet rendah kalsium.

Cara yang paling selamat untuk memenuhi keperluan kalsium anda tanpa mendatangkan bahaya pada buah pinggang adalah dengan mengambil makanan yang kaya dengan kalsium.

Walau bagaimanapun, pesakit yang menghidap penyakit batu karang disarankan untuk rujuk kepada ahli dietetik untuk merangka pelan pemakanan yang boleh mengurangkan risiko penyakit ini.

Bila anda perlu berjumpa doktor

Jika anda
mempunyai simptom
 seperti rasa sakit pada bahagian bawah abdomen, pedih ketika membuang air atau ada tompokan darah di dalam air kencing,
 pastikan anda berjumpa dengan doktor untuk rawatan lanjut.

Kesakitan yang disebabkan oleh batu karang boleh mengganggu kelancaran aktiviti seharian anda. Oleh sebab itu, anda perlu mendapatkan rawatan dalam kadar yang segera.

Batu karang yang bersifat ‘senyap’ dan
 tidak menunjukkan apa-apa simptom
 selalunya ditemui ketika pesakit melakukan ujian kesihatan.

Walau bagaimanapun, ramai yang
didiagnosis dengan batu karang
 setelah mereka merasakan kesakitan pada bahagian abdomen.

Jika doktor mengesyaki anda mempunyai penyakit kencing batu karang, beliau akan melakukan beberapa prosedur dan ujian diagnostik seperti;

Ujian darah:
 Pesakit yang mempunyai batu karang akan mencatatkan kandungan kalsium atau asid urik yang tinggi di dalam darah
.

Ujian air kencing:
 Doktor mungkin akan melakukan ujian ini untuk menentukan sama ada anda mengkumuhkan terlalu banyak mineral di dalam air kencing
.

Ujian pengimejan:
 Imbasan CT boleh digunakan untuk mengimbas batu karang yang bersaiz kecil di dalam saluran air kencing pesakit. Imbasan X-ray biasa tidak akan digunakan untuk mengesan penyakit batu karang kerana ia tidak dapat mengesan batu yang bersaiz kecil di dalam saluran kencing.

Setelah mengesan batu karang, doktor akan menentukan
cara yang terbaik untuk merawat kondisi pesakit.

Perkara seperti kesihatan buah pinggang dan juga kesihatan badan secara menyeluruh adalah antara perkara penting yang akan mempengaruhi keputusan doktor.

Jangan ambil mudah penyakit batu karang

Penyakit kencing batu karang boleh datang dalam bentuk dan saiz yang berbeza-beza. Penyakit ini juga boleh berlaku disebabkan pelbagai faktor daripada diet hingga gaya hidup seseorang.

Salah satu tanda batu karang
 ialah sakit pada bahagian pelvis atau belakang badan
. Selain itu, penyakit batu karang juga akan menyebabkan ketidakselesaan akibat kencing yang tidak lawas.

Jika anda mula merasai simptom-simptom ini, pastikan anda berjumpa dengan doktor secepat mungkin. Kondisi ini boleh dirawat jika anda merujuk kepada doktor dengan kadar yang segera.

Ada ubat-ubatan berasaskan herba yang di promosikan sebagai alternatif untuk mengubat batu karang. Sebagai pengguna, anda perlu tahu bahawa ubat-ubatan yang dijual ini tidak mempunyai bukti saintifik yang mencukupi untuk menyokong kenyataan mereka.

Cara yang terbaik untuk mengelakkan pembentukan batu karang ialah dengan melakukan perubahan dari segi gaya hidup.

Pesakit haruslah minum lebih banyak air, kurangkan makanan yang bergaram dan ambil ubat seperti yang diminta oleh doktor.

Semua amalan ini dapat membantu pesakit batu karang untuk mengelakkan penyakit ini daripada berulang pada masa hadapan
.


Ini Bagaimana Keinginan Seksual Mempengaruhi Wanita Semasa Hamil

Kenapa keinginan seks atau libido wanita hamil ada naik turunnya semasa tempoh kehamilan? 5 perkara ini mungkin punca utamanya yang anda tidak ketahui.

Untuk mendapatkan lebih banyak info tentang Kehamilan, sila dapatkannya
di sini.

Libido wanita hamil berubah semasa tempoh kehamilan

Tempoh kehamilan boleh memberi kesan yang besar terhadap keinginan seks wanita. Naik turun libido wanita hamil adalah 1 keadaan normal.

Tahap keghairahan juga boleh berubah mengikut
peringkat kehamilan
 yang berbeza.

Bagi sesetengah wanita, mereka mungkin mempunyai tahap keghairahan atau terangsang yang lebih kuat semasa hamil. Pun begitu, ada ibu hamil yang berperasaan sebaliknya.

Kesan perubahan ketika hamil

Sememangnya, pengalaman sepanjang tempoh kehamilan adalah berbeza dan unik untuk setiap
ibu mengandung.

Pun begitu, terdapat beberapa sebab umum yang mendorong kepada perubahan libido wanita hamil.

Secara amnya, dorongan seks wanita akan naik dan surut sepanjang kehamilannya.

Bagaimana kehamilan mempengaruhi keinginan seks?

Seperti yang kita ketahui, kehamilan mencetuskan banyak perubahan yang boleh mempengaruhi dorongan seks wanita.

Tahap estrogen dan progesteron yang lebih tinggi, serta peningkatan aliran darah ke alat kelamin, boleh menyebabkan
keinginan seksual
 meningkat.

Manakala, masalah mual, keletihan, tekanan, dan banyak perubahan fizikal yang berlaku akibat kehamilan dapat mengurangkan libido wanita hamil untuk
melakukan hubungan seks
.

Biasanya selepas fasa mual, muntah, dan keletihan pada awal
trimester kehamilan
, sesetengah wanita mendapati bahawa trimester kedua lebih mudah bagi mereka.

Apabila tahap tenaga kembali pulih, selera makan anda mungkin kembali, dan ia secara tidak langsung mungkin akan meningkatkan tahap libido.

Usah terkejut dengan keadaan yang berlaku, ini kerana sepanjang tempoh kehamilan, perubahan adalah 1 perkara biasa untuk dilalui oleh ibu mengandung.

5 perubahan badan yang mempengaruhi libido wanita hamil

Berikut adalah lima cara kehamilan akan mempengaruhi kehidupan seks anda.

 Hormon akan turun naik

Dalam trimester pertama kehamilan, tahap estrogen dan progesteron anda meningkat. Gejala pada awal kehamilan yang boleh menurunkan keinginan seksual anda termasuklah:

Perubahan hormon

Keletihan

Rasa mual

Kepekaan/ sensitif pada payudara

Sekitar minggu ke-10, peningkatan kadar hormon ini akan menurun. Pada tempoh kehamilan itu, anda cenderung mengalami sedikit keletihan dan loya.

Dengan kehilangan kedua-dua gejala trimester pertama yang kurang menyeronokkan itu, terdapat kemungkinan akan timbul peningkatan pada libido wanita hamil.

Anda akan mula berasa diri lebih bertenaga.

Pun begitu memasuki trimester ketiga, seperti
roller coaster,
 dengan kenaikan berat badan,
rasa sakit belakang yang bertambah
 bersama gejala lain, keinginan seksual ibu hamil mungkin kembali berkurangan.

 Payudara yang lebih sensitif dan peningkatan aliran darah

Kehamilan yang berlaku menyebabkan peningkatan aliran darah. Ini terutamanya pada organ seksual, payudara, dan vulva.

Peningkatan aliran darah juga akan mempengaruhi rasa keghairahan dan meningkatkan sensitiviti. Ia adalah keadaan biasa untuk mereka yang berbadan dua.

Umumnya, situasi tersebut akan memberikan pengalaman seksual yang lebih menyenangkan saat bersama pasangan.

Jangan terkejut jika terdapat lelehan yang keluar daripada puting. Ini kerana ia adalah tanda persediaan untuk
menyambut kelahiran si kecil.

Setiap perubahan yang berlaku mungkin terjadi dengan mendadak, namun jangan biarkan ia mengakibatkan kejutan pada diri.

Sebaliknya, raikannya dengan tenang dan sekali gus ia akan dapat meningkatkan keinginan nafsu seks anda.

 Libido mungkin meningkat

Kebanyakan wanita yang mengandung mengalami perubahan keinginan seksual yang meningkat terutamanya pada trimester pertama dan kedua dalam tempoh kehamilan.

Keadaan tersebut biasanya dipengaruhi oleh peningkatan cecair faraj dan tahap sensitiviti klitoris kerana berlaku pertambahan aliran darah pada
alat kelamin.

Manfaatkan masa ini dengan pasangan dan kongsi kebahagiaan berkaitan perubahan tubuh anda. Usah malu, okay?

Ini kerana seks semasa mengandung adalah kaedah terbaik untuk kekal berhubungan secara emosi, mental dan fizikal.

 Kebebasan emosi

Kehamilan adalah masa yang unik dalam kehidupan wanita. Ini kerana anda bukannya gemuk tetapi sedang berbadan dua.

Ia secara tidak langsung dapat membebaskan wanita daripada dibelenggu emosi berkaitan keadaan fizikal badan.

Selain itu, tiada lagi kerisauan tentang kontrasepsi atau sebarang masalah pencegahan kehamilan. Sebaliknya anda hanya perlu memfokuskan tentang hubungan intim yang berlangsung.

Sudah tentu secara tidak langsung ia memberikan kesan positif dan menjadikan kehidupan seks lebih sihat, tahap tekanan yang rendah dan keadaan badan yang lebih sihat untuk
tumbesaran bayi
.

 Lebih menghargai susuk badan dengan rasa hati yang tenang

Pertambahan berat antara 11 hingga 15 kilogram adalah perkara biasa apabila tempoh kehamilan menghampiri minggu ke-40.

Walaupun ada wanita yang menganggap perubahan bentuk badan baharu yang berkembang menjadi tidak selesa, tetapi ada juga individu melihatnya sebagai 1 cara pemikiran dan perasaan baru mengenai tubuh mereka.

Dengan keadaan payudara penuh, bentuk punggung yang bulat serta susuk badan yang lebih terbentuk, adakalanya ia meningkatkan libido wanita hamil untuk berasa lebih hangat dan seksi ketika bersama pasangan.

Perubahan semasa mengandung

Pengetahuan tentang perubahan demi perubahan yang akan berlaku pada tubuh ibu hamil akan dapat membantu anda rasa lebih selesa sepanjang tempoh kehamilan.

Ia adalah 1 keadaan normal untuk dorongan seks wanita turun dan naik sepanjang kehamilan. Perubahan ini adalah selari dengan perubahan fizikal dan hormon yang berlaku pada setiap trimester.


Tip Memilih Pelembap untuk Kulit Berminyak

Mereka yang mempunyai kulit berminyak biasanya takut memakai pelembap kerana sering mendapati pelembap tidak sesuai untuk mereka. Kulit berminyak memerlukan kelembapan juga. Jika dilembapkan dengan betul, kulit berminyak boleh menjadi kurang berminyak dengan ketara.

Pada asasnya, terdapat 3 jenis agen pelembab:

Oklusif (seperti parafin) membuat halangan fizikal untuk mengunci kelembapan.

Emolien (minyak dan lipid) melembutkan dan melicinkan kulit.

Humektan (contohnya, gliserin dan urea) menarik kelembapan ke dalam kulit.

Kebanyakan pelembap menggunakan lebih daripada 1 jenis agen pelembap untuk kesan yang lebih baik. Walau bagaimanapun, jika anda mempunyai kulit berminyak, anda patut mengelakkan pelembap jenis oklusif kerana tebal dan berminyak. Apabila digunakan pada kulit berminyak, pelembap jenis oklusif akan menahan sebum berlebihan dan menyebabkan cela.

Pelembap yang baik untuk kulit berminyak perlu bebas minyak, ringan dan tidak komedogenik (menutup liang roma). Jika anda ingin mengawal kilatan pada kulit anda, anda boleh mencari pelembap yang mengandungi talc. Bagi mereka yang mempunyai kulit senang berjerawat, terdapat pelembab dengan bahan anti bakteria seperti ekstrak pokok teh.

Sentiasa gunakan pelembap anda pada kulit yang bersih. Gunakan jari anda, tetapi jangan tekan terlalu kuat. Letakkan beberapa di pipi anda terlebih dahulu, kemudian perlahan-lahan sapukan. Jangan tarik atau tolak kulit anda kerana ini akan secara beransur-ansur menjadikan kulit anda  kendur. Jangan lupa juga menyapukannya pada leher dan dada anda.

Bersedia untuk menukar pelembap apabila cuaca berubah. Keperluan kulit anda sewaktu hari panas mungkin sama sekali berbeza daripada apa yang diperlukan pada hari mendung. Bergantung kepada keadaan, anda boleh meningkatkan atau mengurangkan tahap pelembab.

Mencari pelembap yang betul untuk kulit berminyak adalah tugas yang mencabar, yang memerlukan masa dan usaha. Kerana setiap orang berbeza, apa yang berfungsi untuk orang lain tidak semestinya berfungsi untuk anda. Adalah penting untuk bersabar. Anda mungkin perlu mencuba beberapa produk sebelum mengenal pasti produk terbaik untuk anda.


Jika Alami Salah Satu Daripada 7 Tanda Ini, Anda Mungkin Ada Kencing Manis!

Bagaimana ingin tahu sekiranya anda
mempunyai kencing manis atau tidak
? Ada kepentingan untuk anda mengetahui tanda kencing manis tinggi gula ini.

Maka, kami akan senaraikan beberapa tanda kencing manis peringkat awal untuk makluman anda semua.

Untuk mendapatkan lebih banyak info tentang Kencing Manis, sila dapatkan
di sini
.

Tanda kencing manis tinggi gula 1: Kerap membuang air kecil

Keadaan kerap membuang air kecil ini dikenali sebagai poliuria. Antara salah satu tanda kencing manis peringkat awal yang sering berlaku ialah kerap membuang air kecil.

Ini berlaku apabila buah pinggang anda tidak dapat memproses jumlah
 glukosa yang tinggi dalam badan
.

 Oleh itu, buah pinggang menyingkirkan sebahagian daripadanya melalui air kencing.

Tanda kencing manis tinggi gula 2: Kerap berasa dahaga

Salah satu tanda kencing manis peringkat awal yang lain ialah kekerapan
 berasa dahaga lebih daripada biasa
.

Apabila anda kerap membuang air kecil, secara automatiknya tubuh badan akan mengalami dehidrasi dan menyebabkan anda dahaga.

Selain itu, apabila gula dalam darah anda berada pada paras yang terlalu tinggi, ia juga boleh menyebabkan anda berasa dahaga dengan lebih kerap.

Anda juga kurang berasa puas walaupun setelah minum banyak air.

Tanda kencing manis tinggi gula 3: Tompok gelap pada kulit

Tanda awal lain yang menunjukkan bahawa anda mengalami kencing manis ialah kewujudan tompok gelap pada kulit anda.

Ia lebih kerap berlaku di kawasan sekitar leher, ketiak dan di celah kelangkang.

Selain itu, kulit juga akan menjadi lebih tebal daripada biasa.

Punca yang menyebabkan kewujudan tompok hitam ini adalah kerana
keadaan insulin yang berlebihan
 dalam darah.

Tanda kencing manis peringkat awal 4: Luka yang lambat sembuh

Jika luka anda kerap kali mengambil masa yang terlalu lama untuk sembuh, ia juga adalah tanda awal kencing manis.

Salah satu sebab mengapa
 luka ini lambat sembuh
adalah kerana salur darah anda.

Paras gula darah yang tinggi akan menyempitkan salur darah, sekali gus memperlahankan aliran darah.

Ini akan menyebabkan kawasan luka tersebut terhalang daripada mendapat oksigen dan nutrien untuk kembali sembuh.

Selain itu, paras gula
darah yang tinggi dalam tempoh yang lama juga boleh merencatkan sistem imun tubuh.

Disebabkan itu, tubuh badan anda akan mengambil masa yang lebih lama untuk melawan
 jangkitan pada luka tersebut
.

Tanda kencing manis peringkat awal 5: Kerap berasa lapar

Sel-sel tubuh akan menggunakan glukosa sebagai ‘makanan’ atau sumber tenaga untuk mereka kekal berfungsi dengan baik.

Namun, apabila sistem ini telah musnah disebabkan kesan kencing manis, maka sel tubuh tidak lagi dapat menyerap glukosa daripada darah.

 Kesannya, tubuh badan anda akan mencari sumber tenaga lain yang kemudiannya
menyebabkan anda berasa lapar
.

Oleh sebab itu,
jika anda kerap berasa lapar melebihi
keadaan biasa, ia mungkin tanda kencing manis tinggi gula.

Tanda kencing manis peringkat awal 6: Gangguan pada penglihatan

Tanda lain yang mungkin menandakan bahawa anda mempunyai kencing manis ialah gangguan penglihatan.

Penglihatan anda mungkin akan kabur
disebabkan kencing manis.

Apabila gula darah terlalu tinggi, ia juga boleh merosakkan salur-salur darah kecil yang terdapat pada mata anda.

Akibatnya, cecair pada mata akan meresap masuk ke dalam lensa atau kanta mata dan menyebabkan
penglihatan menjadi kabur.

7. Alami sakit saraf

Apabila anda mengalami diabetes dalam tempoh yang agak lama, ia juga boleh menjejaskan atau merosakkan saraf anda.

Keadaan ini dikenali sebagai neuropati diabetes.

A
pabila saraf anda itu mengalami kerosakan akibat kencing manis, tubuh badan anda mungkin akan kerap berasa kebas atau kesemutan.

Antara kawasan yang mungkin
sering berasa kebas
 adalah seperti di kawasan tangan, jari dan juga kaki – ia juga tanda kencing manis tinggi.

Kesimpulan

Jika anda ada mengalami salah satu daripada simptom di atas ini, ia mungkin bermakna
 bacaan kencing manis terlalu tinggi
. Jadi, segeralah berjumpa dengan doktor untuk melakukan ujian diabetes.

Ini untuk memastikan keadaan
 diabetes anda dapat dikesan dan dikawal
 dengan lebih awal sekali gus mengelakkan komplikasi lain.